open-index/open-wikipedia-markdown huggingface dataset:
元朗大球場

**元朗大球場**，俗稱**大陂頭**，香港運動場之一，喺元朗，水牛嶺東面山腳，元朗體育路六號，另一邊為公園北路，元朗大會堂隔籬，就近元朗公園，英文叫**Yuen Long Stadium**。行政上歸元朗區。設施有運動場、草地球場，球場為十一人草地足球場。全天候跑道長四百米，有八綫。場歸康樂及文化事務署管。球場曾經喺一九八三年擴建，二零二二年關閉重建，預計二零二六年重開。

## 重建前設施
*一條符合國際田徑聯會標準嘅400米八線全天候人造跑道
*一個符合國際足協標準並附設泛光燈照明系統嘅草地球場
*可以容納4,932名觀眾嘅看台
*1間小食亭
*一個男更衣室同一個女更衣室
*一個貴賓房
*一個多用途室
*一個醫療房
*二百個儲物櫃

## 部分附近設施

* 路德會西門英才中學

## 出面網頁
* 
* 
* 
* 
*
大埔運動場

**大埔運動場**，香港運動場之一，喺大埔新圍仔，大埔頭路二十一號，大埔游泳池同大埔體育館隔籬，英文叫**Tai Po Sports Ground**。行政上歸大埔區。設施有運動場、草地球場，球場為十一人草地足球場。歸康樂及文化事務署管。

## 出面網頁
* 官方網頁
屯門鄧肇堅運動場

**屯門鄧肇堅運動場**，香港運動場之一，喺屯門青松觀路，另一邊為青田路，大興體育館隔籬，英文叫**Tuen Mun Tang Shiu Kin Sports Ground**。行政上歸屯門區。設施有運動場、草地球場，球場為十一人草地足球場。

場歸康樂及文化事務署管，以鄧肇堅爵士命名，另一個為西貢鄧肇堅運動場。
元朗足球會

**元朗足球會**係足球隊，而家打緊香港甲組聯賽。

喺2013-2014年度球季，元朗足球會重返頂級聯賽之後，由天行國際冠名贊助，改名叫做**天行元朗**，直至2016-2017球季改由九龍巴士冠名贊助，叫做九巴**元朗**，2017-2018球季，元朗足球會改由陽光巴士冠名贊助，叫做**陽光元朗**；2018-2019球季，元朗足球會嘅冠名贊助由陽光巴士改為佳聯冰鮮禽畜，球隊亦跟住改名做佳聯**元朗**。

2020年4月30號，香港足總宣佈2019-20年度中銀人壽港超聯復賽嘅最新安排，佳聯元朗話將唔會參與2019-2020球季剩低嘅賽事，2020-2021球季自行降呢返甲組。

## 管理層及職球員名單

## 球員名單

## 出面網頁
* 元朗區體育會
* 
* 香港足球總會網頁球會資料
白田邨

**白田邨**（**Pak Tin Estate**），香港一公共屋邨，喺九龍白田。邨最早叫**白田新區**，一九六九年入伙，後稱**白田下邨**。一九七一年另開**白田政府新邨**，後稱**白田上邨**。一九八四年合稱**白田邨**。一九九〇年開始重建。重建首批一九九三年入伙，最後一批二〇〇四年入伙。藝人馬浚偉嘅童年就係喺呢條邨度過。
萊比錫

**萊比錫**（；，；索布話：**Lipzk**）係聯邦德國澤臣州嘅州直轄市，係澤臣州第一人口大市，人口約52萬。市名源自斯拉夫話嘅Lipsk，意思係「酸橙樹」「椴樹」。座城座落喺派梭河（Pleiße）、白歐思多河、琶陀河（Parthe）三條河合流處。

1870年萊比錫人口增長超過10萬人，成為大都市。而從1190年起，萊比錫就係中歐重要嘅大型商會舉辦地。佢喺歷史上長期以來係印刷業、書市中心，重早過法蘭克福。同時萊比錫有歐洲最老嘅大學之一萊比錫大學（Universität Leipzig）。萊比錫係澤臣三角都會區嘅一部分，係個重要嘅交通樞紐，係德國東部經濟中心之一。
音標

**音標**指用來標音嘅字母或者符號，常用嘅有國際音標，以前喺中文圈仲有韋氏音標。
巴富街運動場

**巴富街運動場**，香港田徑運動場之一，喺九龍何文田石鼓街，近巴富街，英文叫**Perth Street Sports Ground**。行政上歸九龍城區。設施有運動場、硬地球場、籃球場、排球場，以及七人足球場。

場一九六七年六月開張，今歸康樂及文化事務署管。

就近學校有幾間，如何文田官立中學、五旬節中學同九龍小學。

## 設施
* 1條全天候6線跑道，長286米
* 1個附設照明系統嘅草地場，只係畀投擲項目嘅訓練用
* 1個容納600人嘅看台
* 1個標槍區、1個鉛球區、1個鐵餅區、1個跳遠沙池、1個跳高區
* 洗手間、更衣室
* 1個小食亭

## 出面網頁
*
歐文-賀爾分佈

**歐文–賀爾分佈**（）係一種概率分佈，n個服從區間[0,1]上面嘅均勻分佈嘅隨機變量嘅總和服從參數為n嘅歐文–賀爾分佈。

## 應用
喺電算入面，將12個服從均勻分佈嘅相加可以產生服從參數為12嘅歐文–賀爾分佈嘅隨機數，再減6，就得到近似服從嘅隨機數。爾個係從均勻分佈隨機數產生正態分佈隨機數嘅一種常用方法。
忌廉溝鮮奶

**忌廉溝鮮奶**（）係香港嘅１款以前茶餐廳特色嘢飲。做法係將忌廉梳打汽水仲有牛奶同時倒入杯裡面，唔使攪勻都會自然撈埋一齊，最後變成好似牛奶滑捋又有雪糕香嘅嘢飲。不過，如果倒咗忌廉梳打在先然後再倒牛奶落去就會出現一嚿嚿嘅奶碎，雖然味道相似，不過賣相就會差啲。

忌廉溝鮮奶因為打發嗰陣時會接觸到空氣，所以係會有泡嘅。「忌廉」喺呢度指嘅係「忌廉蘇打」，呢個係港澳地區對cream soda嘅譯音，台灣叫呢樣嘢做「冰淇淋汽水」。

## 睇埋
* 《》亦都係１套喺1981年上映嘅香港電影，女演員葉德嫻憑住呢套戲嘅演出攞到第19屆金馬獎嘅最佳女配角。
* 鴛鴦 (嘢飲)

## 參考
白田

**白田**，香港一地、亦係一村，喺石硤尾喃嘸山側，原本村已拆，如今有白田邨，係一公共屋邨。
何偉龍

**何偉龍**（Ho Wai Lung，）係香港演員、導演，亦係敎戲師傅。佢創立灣仔話劇團，曾任亞洲電視訓練學院同埋香港演藝學院戲劇講師。除咗演舞台劇，亦曾演過電視。當中較為人熟悉，係無綫電視處境喜劇《城市故事》，演蘇忠，「忠誠地產」老闆等。

## 逝世
2014年1月7號，何偉龍佢喺上晝7點過身，終年58歲，佢生前創辦嘅團劇團喺朝早10點官方facebook網頁內公佈何偉龍今早離世，同月27號早上喺將軍澳聖安德肋堂舉行追悼儀式。

## 生平
### 行政
* 團劇團藝術及行政總監
* 灣仔劇團創辦人
* 灣仔劇團藝術及行政總監 (1987-1992、2006-2008）
* 香港話劇團助理藝術總監 (1992-2002）

## 教學
* 香港浸會大學校外進修院戲劇證書課程導師（1981-1994）
* 無綫電視藝員訓練班導師（1986-1991）
* 亞洲電視訓練學院電視藝員系導師（1991-1992）
* 香港話劇團「暑期戲劇營」課程設計及策劃（1993-2001）
* 灣仔劇團「劇壇新秀特訓營」課程設計及策劃（2001、2003、2006、2007）
* 團劇團「劇壇新秀特訓營」課程設計及策劃（2009、2010）

## 演出
* 香港話劇團全職演員（1979-1986），期間喺五十幾齣舞台劇中擔綱演出
* 無綫電視藝員（1986-1991），曾經憑《城市故事》中「蘇忠」一角膾炙人口
* 亞洲電視藝員（1991-1992），參與《開心主流派1991》演出

擔綱演出嘅作品眾多，包括：灣仔劇團《情比哥堅》之蘇鏗、《聊齋新誌》之孫潛、《再見女郎》之Elliot Garfield、《第二把交椅之瘋癲戲子》之馬俊龍

香港話劇團《人民公敵》之史道民醫生、《側門》之肥波、《夢斷城西》之火麒麟、《他人的錢》之賈非格、《李爾王》之李爾王、《黑鹿開口了》之黑鹿

## 導演
導演作品超過百五部。

香港話劇團嘅《今晚我地爆肚》（1982，同黃馨合導）、《雪山飛狐》（1983，副導演）、《三對冤家三個家》（1993）、《似是故人來》（1994）、《一僕二主》（1995）、《Miss杜十娘》（1996）、《非關男女》（1996) 、《一九四一》（1997）、《戇病夫妙計試真情》（1998）、《案發現場》（1998）、《開市大吉》（1999）、《伊狄帕斯王》（2000）、《讓我愛一次》（2000、2002）、《靈慾劫》（2001）、《香港一定得》（2001）、《尋妻記》（2003）、《長髮幽靈》（2003、2006）、《找個人和我上火星》（2004年3月及10月）、 《私房菜》（2004）、《一夜歌‧一夜情》（2004） 及《生殺之權》（2005）

羅富國教育學院學生會嘅《鐵窗》（1985）及《生殺之權》（1986）
 
香港浸會大學校外進修學院嘅《安妮‧法蘭日記》（1987）、《為乜》（1987，由佢本人編寫）、《困獸》（1987）、《暖毛毛》（1987）、《小城風光》（1988）、《他們的真理》（1989）、《刀在心中》（1989）、《水晶石》（1989）、《太平門》（1989）、《一條線》（1990）、《強者》（1990）、《朱秀才》（1990）、《再見……陌路人》（1991）、《淵》（1991）、《年初二》（1991）、《榕樹下》（1991）、《幻影組曲》（1992）及《烏喱單刀做大騷》（1993）

灣仔劇團嘅《帶菌者》（1984）、《為乜》（1984）、《焱滅》（1985）、《刀在心中》（1987）、《應有此報》（1987）、《情比哥堅》（1988）、《女店主》（1989）、 《聊齋新誌》（1989、1992、1993）、《取西經》（1990、1999）、《再見女郎》（1991） 、《擺檔俏冤家》（1991、1994）、《飛躍紅船》（1992）、《五個受傷的女人》（1995、1996）、《神蹟速銷》（2000）、《榕樹下》（2001、2003、2006）、《鄉心一夜》（2002）、《我對青春無悔（五度重演）》（2003）、《再度飛躍紅船》（2003）、《洗手間》（2004）、《唔鍾意做戲》（2004）、《抱泡夢》（2005）、《彌敦道兩岸》（2005、2006）、《橫觀直看打斜Look》 (2006、2007）、《一夜歌再續一夜情》（2006）、《小島芸香》（2007）、《幻彩人生》（2007）、《第二把交椅之瘋癲戲子》（2008）及《秒速18米》（2008）

《第二把交椅之瘋癲戲子》係何偉龍特別為慶祝灣仔劇團建團廿五週年而自編、自導及領銜主演嘅作品，獲業界一致好評。《秒速18米》就係有關香港七屆單車冠軍洪松蔭嘅作品 

團劇團嘅《聊齋新誌》、《Blogway Show》、《君住廟街頭‧妾住廟街尾》、《寢室物語》、《榕樹下》、《讓我愛一次》、《一夜歌‧一夜情2010》

## 獎項
香港戲劇協會頒發「十年傑出成就獎」（1994）

憑《讓我愛一次》獲香港戲劇協會「第十屆香港舞台劇獎」之最佳導演獎（喜／鬧劇）（2001）

憑《第二把交椅之瘋癲戲子》獲「第十八屆香港舞台劇獎」之最佳男主角獎（喜／鬧劇）（2009）

獲香港特區政府頒授『民政事務局局長嘉許獎』以表揚其在業界的貢獻（2006）

獲香港藝術發展局頒授「2009香港藝術發展局獎」之「年度最佳藝術家獎」（戲劇界別）

## 註

類:香港電視男演員

偉龍
石板街 (雪糕)

**石板街**係雪糕口味，主要材料有朱古力味雪糕、大杏仁碎同粒粒棉花糖碎，由Dreyer's雪糕公司1929年發明。
夏威夷果仁

（學名：**'），又嗌**昆士蘭栗**（）、**巴布果'''（），植物學嗌，係山龍眼科下面一個屬嘅植物，原產澳洲。

植株規律係常綠喬木或灌木，葉對生，花介乎米黃到白之間，果主要係硬果為主。

## 屬下品種
* 三葉澳洲堅果
* 四葉澳洲堅果
沙沙麥斯

**沙沙麥斯**（**Saša Mus**，）係克羅地亞足球員，司職後衞。2013年7月由波斯尼亞球會Zvijezda加盟香港甲組足球聯賽球隊愉園體育會。2014年1月沙沙麥斯畀香港廉政公署告渠打假波，係少數因為打假波坐完監之後又打返波再畀人告第二次打假波嘅足球員。

## 出面網頁
* 
* 
* 
* 
* 
* 
* 
* 
* 
* 
* 
*
贛縣

**贛縣**（贛讀禁，）係中華人民共和國江西省贛州市嘅縣。面積2993km²，2012年人口61萬。

## 史
贛縣有2200幾年歷史，譽為「千里贛江第一縣」、「中國板鴨之鄉」，係江右人最早嘅發祥地、集散地，而家係客家地區。
*漢高祖六年（前201年）設縣，就叫**贛縣**，縣治溢漿溪。贛縣個名源自贛江，而贛江嘅名出自《山海經·海內經》「南方有贛巨人」。
*三國東吳嘉和五年（236年）分贛縣部分做平陽縣（太康元年，即280年改名平固縣）。
*晉太康末年（289年）縣治搬去葛姥故城（今日章貢水東一帶），永和五年（349年）縣治同郡治一齊搬去章貢二水之間（今日贛州市區）。
*南陳時，贛縣同**[[南康縣]]**相互調轉個名，大業元年（605年）又再調返轉。
*隋開皇九年（589年）平固併入贛縣。
*太平興國七年（982年）將原先設平固嘅地方（7個鄉）又分出贛縣，設興國縣。
*1949年8月15號，贛縣改爲**贛州市**（縣級市，後來嘅章貢區）。1969年7月縣治搬出市區到梅林，1971年贛州市同贛縣拆分。
*2016年10月，贛縣改做贛州市嘅一個區，叫**贛縣區**。

## 政區
贛縣轄10鎮、9鄉、1個開發區。
*鎮：梅林鎮、王母渡鎮、沙地鎮、江口鎮、田村鎮、南塘鎮、茅店鎮、吉埠鎮、五雲鎮、湖江鎮
*鄉：韓坊鄉、陽埠鄉、大埠鄉、長洛鄉、大田鄉、儲潭鄉、石芫鄉、三溪鄉、白鷺鄉
*單位：江西贛縣經濟開發區

## 註
哈燕卡斯

**約瑟夫·「尤普」·哈燕卡斯**（，），港譯**軒加斯**，係德國一位退役足球員同足球教練。佢喺20世紀60同70年代效力過當時處於黃金時期嘅門遜格拉德巴赫，贏過好多次德國甲組足球聯賽冠軍、德國足協盃冠軍同歐洲足協盃冠軍，並且喺1977年成功進軍歐洲盃（今日嘅歐洲聯賽冠軍盃）。此外佢亦都代表過西德足球代表隊出戰FIFA世界盃。退役嘅時候，佢以220粒入球冠絕歐洲射手榜。佢退役之後成為教練，先後執教過皇家馬德里同拜仁慕尼黑，並且先後帶領伊兩支球隊奪得歐洲聯賽冠軍盃。

2013年，喺帶領拜仁慕尼黑連續三季奪得德國甲組聯賽冠軍之後，哈燕卡斯宣佈退休，由之前執教巴塞羅拿嘅瓜迪奧拉接掌拜仁慕尼黑。

2017年，拜仁慕尼黑主教練安察洛提由於喺歐聯被巴黎聖日門大炒3-0而被炒。無幾耐之後，拜仁慕尼黑宣佈請到哈燕卡斯出山擔任主教練，到季尾退休。

## 參考

## 出面網頁

類:足球教練
平陽

**平陽**可以係：
*平陽縣，中國浙江溫州嘅縣。
*平陽省，越南一省。
*平陽郡，中國有過嘅一個政區，喺山西臨汾一帶。
**臨汾，有第啲名叫平陽。
江北

**江北**（）可以係：

## 中國
*長江以北，部分語境下又叫北方。
*江北區 (寧波)，浙江寧波嘅市轄區。
*江北區 (重慶)，重慶嘅市轄區。
*江北街道，有幾處。

## 韓國

*首爾漢江以北嘅地區。
*江北區 (首爾)，首爾嘅市轄區。
*漆谷洞，大邱琴湖江以北嘅地區，大約相當於舊時漆谷郡漆谷邑地方。

## 日本
，音讀：こうほく（kōhoku），訓讀：えきた（ekita）
*江北町，佐賀縣杵島郡一町。
*近江國伊香郡、淺井郡、坂田郡三郡合稱。

## 睇埋
*江東 (搞清楚)
*江南
*江西 (搞清楚)
江北區

**江北區**可以係：
*江北區 (寧波)，中國浙江寧波市轄區。
*江北區 (重慶)，中國重慶市轄區。
*江北區 (首爾)，韓國首爾市轄區。
線性熵

喺量子力學，尤其係入面，體系嘅**線性熵**（）定義成
:S_L \, \dot= \, 1 - \mbox{Tr}(\rho^2) \,

\rho係體系嘅。
根據定義，線性熵取值範圍係[0,1-d^{-1}]，其中d係密度矩陣嘅維數。所以又有人定義歸一化嘅線性熵
:S_L \, \dot= \, \tfrac{d}{d-1} (1 - \mbox{Tr}(\rho^2) ) \, ,
取值範圍係[0,1]。

## 來源
線性熵係常用嘅馮紐曼熵嘅低階近似。將馮紐曼熵喺附近展開得到：
: S \, \dot= \, -\mbox{Tr}(\rho \ln \rho) = -\langle \ln \rho  \rangle \ =  \langle 1- \rho  \rangle     + \langle (1- \rho )^2 \rangle/2     +   \langle (1- \rho)^3  \rangle /3  + ...  ~,

衹保留第一項，就得到線性熵。
馮紐曼熵

入面，**馮紐曼熵**（）係經典體系吉布士熵概念嘅拓展延伸。體系嘅馮紐曼熵係
: S \dot= - \mathrm{Tr}(\rho \ln \rho),
其中Tr表示求，\rho係體系嘅。

運用密度矩陣嘅本徵態向量分解表示
: \rho = \sum_i w_i | \psi_i \rangle \langle \psi_i |,

可以得到：
: S = - \sum_i w_i \ln w_i.

## 性質
馮紐曼熵有下列性質：
*S=0 \iff \rho代表；
*S=S_\max=\ln N \iff \rho代表最大混合態，即係所有嘅w_i都等於N^{-1}，其中N係希爾伯特空間嘅維數；
*對密度矩陣做，S唔變。
*馮紐曼熵係密度矩陣嘅：
: S\bigg(\sum_{i=1}^k \lambda_i \, \rho_i \bigg) \,\geq\, \sum_{i=1}^k \lambda_i \, S(\rho_i), \qquad\forall \lambda_i\geq0,\sum_i\lambda_i=1; 
*馮紐曼熵對獨立體系有加和性，即係：如果A同B係兩個獨立嘅體系，噉
:S(\rho_A \otimes \rho_B)=S(\rho_A)+S(\rho_B).
輸精管

**輸精管**（英文：vas deferens）係男人同雄性動物體內輸送精子嘅管道、男性生殖系統嘅一部份。

## 解剖

男人有輸精管一對，係由壁厚腔小而富有彈性嘅肌肉組成嘅圓筒狀管，每條長約30至50厘米。輸精管由左右兩邊附睾尾（Tail of epididymis）各自開始，沿睾丸後緣向上升、中間俾精索包住，穿過入去盆腔內，末端同精囊排泄管（Excretory duct of seminal vesicle）匯合成射精管。

輸精管嘅管壁相對嚟講比較硬，所以直接隔住陰囊就好容易掂到佢哋喺精索後內側。

## 功用
輸精管係負責輸送精子嘅管道；佢嘅厚管壁肌肉令蠕動能力增強，當性交時，交感神經尾會釋放大量類似腎上腺髓質令輸精管產生一系列有力嘅收縮，將精子極速送去射精管從而令男人射精。

另外男性手術就係將佢兩條輸精管並切斷。

## 疾病
如果男人條輸精管阻塞，就會導致，妨礙生育。

## 其他動物

除咗男人，唔少雄性動物都有輸精管，例如大田鱉同埋馬騮。

## 睇埋

*脧
*輸卵管
*

## 參攷
精蟲

**精蟲**（）又叫做**精子**（；）係男性或者其他公嘅生物嘅生殖細胞。精蟲同卵子結合成受精卵，跟住發育做胚胎。

對後人嚟講，精蟲細胞畀咗大約一半嘅遺傳物質。喺哺乳動物入面，後人嘅性別由精蟲去決定：有Y染色體嘅精蟲受精之後發育做男性後人（XY型），有X染色體嘅精子受精之後發育做女性後人（XX型），卵子淨係提供X染色體。精蟲最初畀雷文霍克喺1677年搵到。

## 構造
精蟲主要由頂體、細胞膜、細胞核、有精子特徵性嘅螺旋狀粒線體同鞭毛所構成。頂體有溶解酶。喺精子同卵子接觸嗰陣，溶解酶會被釋放出嚟，融咗卵子嘅透明帶（zona pellucida）後同卵子結合，變成受精卵。

人類嘅精蟲形狀好似一隻小蝌蚪，大約長50-60微米（0.05-0.06毫米），係人體入面最細嘅細胞。佢個頭嘅細胞核負責攞親代嘅遺傳基因，中段含有大量線粒體以提供能量，條尾部就有運動功能，令精蟲可以向前游。

## 產生
精蟲發生（spermatogenesis）係有性生殖嘅雄性動物長達250米嘅睾丸入面，生殖細胞喺精原細胞一直發育到成熟精子嘅過程。

而人類一次正常嘅射精過程入面，佢射出嚟嘅精液，精子嘅數目大約有2億至5億個咁多，但係喺精液嘅總體積入面淨係佔好細嘅比例。

原始生殖細胞經有絲分裂，分裂做好多精原細胞。精原細胞之後變咗做初級精母細胞。一個初級精母細胞經減數分裂之後，變做兩個次級精母細胞。兩個次級精母細胞經過減數分裂後變成四個精細胞。精細胞經過分化/精子形成為單倍體嘅精子。

## 死亡
精蟲死亡係因為喺空氣逗留得太耐。一般情況下，精蟲喺陰道一個鐘之後就唔會郁，兩個鐘後就會死。

## 參考

*精子由咩組成？Yahoo 知識+
*精子和卵子是怎麼結合阿???10點 Yahoo 奇摩知識
*精子遇到空氣就會死？ Yahoo知識+
江北區 (寧波)

**江北區**（，寧波話：kaon平 pih入 chiu平）係中華人民共和國浙江省寧波市嘅區。面積208km²，2011年人口24萬。江北係寧波三個舊城區中面積最大嗰個（另外係江東、海曙），位於寧波市西北部，因為喺甬江、姚江北岸所以嗌江北區。佢亦係寧波文化重地，有千年古鎮慈城、寧波開埠形成嘅寧波外灘。

## 史
*春秋戰國時期屬越國，周元王四年（前473年）越王句踐喺姚江北岸嘅城山渡起句章城（今日慈城鎮三勤村），寧波境內第一次有城邑。後來楚國滅越，呢度變成楚國地方。
*秦王二十五年（前222年）實行郡縣制，呢度屬會稽郡句章縣，縣治句章城。直到唐武德四年（621年）句章縣廢除，呢度先歸鄞州，後歸鄮縣。
*唐開元二十六年（738年）鄮縣分解出三個縣，江北地方分屬鄮、慈溪兩縣。元和四年（809年）鄮縣甬江口部分分做望海鎮；五代梁開平三年（909年）鄮縣改爲鄞縣、望海鎮改為靜海鎮兼再設個望海縣，第二年望海改名爲定海縣。之後江北一直分屬定海、鄞、慈溪三縣。
*淸康熙二十六年（1687年）定海改名爲鎮海。鴉片戰爭後，寧波係五口通商之一，道光二十四年（1844年）寧波開埠，江北嘅外灘指定爲「外人居留地」。民國十六年鄞縣城區、近郊劃做寧波市，民國二十年一月撤銷寧波市，啲地又歸返鄞縣。江北又係畀鎮海、鄞、慈溪三縣分治。
*1949年11月3號成立**江北區公所**，遞年6月後撤銷；1951年5月成立**江北區**，1956年2月撤銷，街道直屬市府。1958年設江北街道，1969年12月恢復爲區。1984年郊區併入江北區。

## 轄區
江北區轄7條街道、1個鎮。
*街道：中馬街道、白沙街道、孔浦街道、文教街道、甬江街道、莊橋街道、洪塘街道
*鎮：慈城鎮
太康 (夏)

**太康**係夏朝第三任君主，啟個仔。

《太平御覽》話太康在位廿九年。《竹書紀年》就講太康嘅都城喺斟尋（或者叫斟鄩）。史書話太康沉迷打獵，唔理政事，最尾去洛水北岸打獵嗰陣，俾有窮氏部落首領后羿驅逐，返唔到去夏，喺陽夏（而家河南省太康縣西）住咗十年就病死咗。《尚書·夏書·五子之歌》寫咗太康失國嘅事。太康瓜柴後，細佬中康做君主。
北崙

**北崙區**（，寧波話：pih入 len平 chiu平）係中華人民共和國浙江省寧波市嘅區。面積614km²，居民接近90萬（2013年）。又字作**北侖區**。

## 史
北崙區得名自區內有名嘅深水港北崙港，呢個地方以前淨係耕田，後來因為呢個深水港而發達。
*7000幾年前，北崙一帶係鹹水海，得天台山餘脈嘅太白山、靈峰山突出海面。後來海退，形成陸地。「崙」係指山，「北崙」講明呢度山地較多，附近嘅舟山就係一系列嘅海上大山，因為有舟山群島保護，北崙成為優越嘅深水港。
*先秦時呢度係越地，後來變成楚國所有。秦朝（前222年），設鄮縣，屬會稽郡。
*唐元和四年（809年）喺鄮縣甬江口設望海鎮。
*後梁開平三年（909年）望海鎮升爲望海縣，無耐改名定海縣，當年鄮縣改名鄞縣，北崙地方大部分屬鄞縣，小港一帶歸定海。
*宋熙寧十年（1077年）鄞縣東三個鄉（靈巖、泰邱、海宴）劃畀定海，北崙全境屬定海。
*淸康熙二十六年（1687年）定海改名爲鎮海縣。
*1984年，因爲起咗北崙港，將鎮海部分地方劃出做**濱海區**。1985年取消鎮海縣，擴大濱海區，以甬江做界，北面係鎮海區，南面係濱海區。1987年濱海據北崙港改名爲**北崙區**。

## 轄區
北崙區轄7條街道、2個鎮、1個鄉、1個區。
*街道：大榭街道、新碶街道、小港街道、大碶街道、霞浦街道、柴橋街道、戚家山街道
*鎮：白峰鎮、春曉鎮
*鄉：梅山鄉
*單位：保稅區
濱海區

**濱海區**可以係：
## 中國
*濱海新區，天津嘅市轄區，位階副省級。
*北崙區，浙江寧波嘅市轄區，曾經嗌做濱海區。
## 海外
*濱海區 (坦桑尼亞)，坦桑尼亞26個政區之一。
*濱海區 (多哥)，多哥5個區之一。
*濱海區 (喀麥隆)，喀麥隆10個區之一，喺2008年由省改區前，叫濱海省。
*濱海邊疆區，俄羅斯遠東聯邦管區嘅邊疆區。
桀

**桀**（桀讀傑，）係夏朝第十七個君主，字**履癸**（讀里貴，lei5 gwai3），發個仔。

桀身體強壯，可以就咁用手空拳搏虎豹。後人嘅文獻寫佢係暴君：佢寵信王后妺喜，對政事一啲都唔問之餘，重成日殺死忠臣，用炮烙嚟殺大臣關龍逢。《通鑑外紀》話：「桀作瑤台，罷民力，殫民財。為酒池糟堤，縱靡靡之樂，一鼓而牛飲者三千人。」結果商湯起兵，《湯誓》講：「有夏多罪，天命殛之」，桀即刻逃去鳴條（宜家山西安邑）；喺鳴條之戰，桀戰敗，夏國滅亡。亡國後，佢被商湯流放去南巢（宜家安徽省巢湖市居巢區）。桀好哀嘆咁講：「孤悔不遂殺湯於夏台使至此。」冇幾耐病死，後世有「殷鑒不遠，在夏后之世」嘅講法。

夏桀王姒履癸同商紂王、周厲王、周幽王一樣，都係暴君嘅代名詞。成語「桀驁不馴」入面「桀」就係指呢位君主。

## 參考


## 出面網頁
中康

**中康**，或者叫做**仲康**或者**仲盧**，係夏朝第四任君主。啟個仔，太康個細佬。中康因為阿哥太康失國而登基。

一說太康被諸侯有窮氏嘅后羿強迫，禪讓君位畀中康，但中康淨係后羿嘅傀儡，嗰陣因為天文官羲氏同和氏反抗，因此后羿派名為胤嘅官吏討伐羲氏同和氏，罪名係羲和沉溺酒色，整到曆法混亂。

## 仔女
*相
### 孫
*少康

## 參考
濱海

**濱海**（）可以係：
*鹹水海邊，又叫**海濱**。
*濱海區，海內外都有。
**濱海新區，天津市轄區，屬副省級區。
*濱海縣，中國江蘇鹽城嘅縣。
*濱海街道，多處。
*濱海 (嘢食)，越南嘢食，越南文：**bánh hỏi**，漢喃：**餅噲**。
紋身

**紋身**，又叫**刺青**，係用顏料喺人嘅皮膚上面畫圖或者刺字，係人體藝術一種。
## 睇埋
*紋身過程
蟹

**蟹**，學名叫**短尾下目**（***Brachyura***），係十足目下面嘅一類水生動物，喺海邊或者河邊生活，身外面有殼，重有兩隻䚗同八隻腳，亦都係種海鮮美食。

## 參考
風褸

**風褸**（）係種長袖褸，前面扣埋，質料比較薄，主要用嚟擋風同埋啲細雨。通常都做到好輕，係用合成物料做嘅。
巷

**巷**（，口頭上會變音爲hong2），英人又叫**里**（lei5；英文：**Lane**，中國亦有啲巷叫里），係建築物同建築物之間一條好窄嘅街，通常都唔行車，就算行車通常都只會有一條行車線。此外，如果條巷同埠頭相關，有時會嗌**通津**（tung1 zeon1），意思係「去埠頭條路仔」；有啲巷仔則嗌**欄**（laan1）。
## 睇埋
*
*胡同：中國北方嘅一種巷
*弄：江南地區嘅巷。
地毡

**地毡**，或者寫做**地氈**、**地毯**，係張鋪地嘅毡，主要係為咗裝飾間屋又或者保暖。
八重山

**八重山**（；琉球文：**山**（ヤマ yama），八重山話：**石垣**（イシカキ ishikaki）；），有時會喺後面加多箇詞做**八重山群島**，係日本沖繩縣嘅一處群島。呢度係離日本本土大島最遠嘅地方，日本最西嘅有人島與那國島、最南嘅有人島波照間島喺齊呢度。

呢處群島原本係琉球群島南邊嘅火山島。行政上，呢箇群島屬八重山郡，除咗石垣島之外。（此外日本宣稱釣魚臺列嶼歸入八重山嘅石垣市管轄）

## 名
1719年出版嘅《中山傳信錄》記載「八重山，一名**北木山**，土名**彜師加紀**，又名**爺馬**」。當時重好興用漢字寫音而非用假名，所謂「彜師加紀」，對應嘅日文音係いしかき（ishikaki），係八重山當地嘅琉球方言對本地嘅稱呼，琉球漢字寫法係「石垣」，而家日文將「石垣」呢箇名收窄、僅限石垣島一處而非成箇群島。而「爺馬」嘅日文音係やま（yama），係標準琉球語嘅地名稱呼，漢字寫法係「山」。「山」嘅意思就係「島」，類似嘅用例有廣東嘅萬山。

所謂八重山，係話離遠望過去，八座有人島（石垣島、竹富島、小濱島、黑島、新城島、西表島、鳩間島、波照間島）連成八重，所以叫八重山。

## 文化
與那國島嘅本地話係與那國話，呢箇島附近海域嘅海底有神祕嘅與那國島海底遺跡（Yonaguni monument）。與那國之外嘅群島講嘅係八重山話。呢度通用嘅日文係啲人嘅第二母語。

## 睇埋
* 八重山諸島嘅瘧疾問題
山 (搞清楚)

**山**可以係：
*山，高出平地嘅一種地貌。
*山部，唐字部首。
*山氏，姓氏。
*山國，西漢時西域一國，喺新疆托克遜縣南部。
*八重山，琉球文寫法做「山」。
苦瓜

**苦瓜**（），係葫蘆科植物，亦係常見嘅瓜菜，味道甘苦，性質寒涼，所以又叫**涼瓜**（loeng4 gwaa1），又有種講法，話「苦瓜」苦苦聲唔好聽，所以嗌「涼瓜」，噉就可以同「良瓜」同聲。佢又有個名叫**半生瓜**，因爲通常人細個嗰時唔鍾意佢嘅苦味，到後來大個咗（過咗半生）先鍾意。

舊時粵語又將苦瓜叫做**菩薘‎**（）。

## 食物
喺亞洲，好多人都用苦瓜煮嘢吃，通常用嚟炒餸。又有人用渠嚟整嘢飲，例如苦瓜茶、汽水等。

## 相

File:MomordicaCharantia flowers.jpg|渠嘅花
File:Momordica charantia 01052014.jpg|十日大嘅苦瓜
File:Momordica charantia 100.jpg|未熟嘅苦瓜
File:Taiwan 2009 Tainan City Organic Farm Bitter Gourd FRD 7956.jpg|未熟嘅苦瓜
File:Momordica charantia - D7-09-2953.JPG|種子
李健

**李健**係個人名，可以係：

* 李健 (1977年出世嘅中國足球員)，足球門將，曾經入選國家隊
* 李健 (1985年出世嘅中國足球員)（1985年3月9號-），中國足球員
* 李健 (1989年出世)（1989年3月1號-），中國足球員
* 李健 (1985年出世嘅香港足球員)，香港足球員
* 李健 (歌手)，中國歌手，原水木年華成員
* 李健 (1964年少將)，1964年獲封中國人民解放軍少將
* 李健 (2007年少將)，2007年獲封中國人民解放軍少將
* 李健 (武漢大學教授)，武漢大學教授，前任黨委書記
* 李健 (沙灘排球員)，中國第11屆全運會金牌獲得者
* 李健 (中國演員)，中國男演員
* 李健 (香港演員)，香港男演員，綽號「宿便Jacky」或者「便秘Jacky」
* 李健 (教車師傅)，李健駕駛學校創始人
* 李健 (會計界)：香港親中派政治人物兼會計界人士。

另外重可以係：
* 李健駕駛學校，香港嘅一間駕駛學校
吉布士熵

統計力學入面，**吉布士熵**（）係平衡態下體系熵嘅一條通用表達式。如果體系有n個，佔第i個能級嘅機率係p_i，噉體系嘅熵就係
:S = -k_\text{B}\,\sum_{i=1}^n p_i \ln \,p_i,
其中k_\text{B}係波茲曼常數，爾條式叫做吉布士熵公式。
## 導引
可以用嘅方法來推出吉布士熵公式。

考慮由N個同我哋考察嘅體系相同嘅體系組成嘅系綜。達到平衡態嗰時，最有可能出現嘅情況係，有N_i=p_iN個體系處於第i個能級。
爾種情況出現嘅可能性遠遠大過其它可能性，根據摘取最大項原理，喺S=k_\text{B}\ln W入面計算W嘅時候可以衹考慮爾一項嘅貢獻，根據組合數學，有：
:W\approx\frac{N!}{\prod_{i=1}^nN_i!}.

用
:\ln(n!) = n\ln(n) - n +O(\ln n),
有：
:\ln W=N\ln N-\sum_{i=1}^n N_i\ln N_i+O(\ln N)=O(\ln N)+\sum_{i=1}^nN_i(\ln N-\ln N_i)=O(\ln N)-N\sum_{i=1}^n p_i\ln p_i,
於是成個系綜嘅熵就係：
:S_N=k_\text{B}\ln W=k_\text{B}\left[O(\ln N)-N\sum_{i=1}^n p_i\ln p_i\right],
因為熵係，而且組成系綜嘅各個體系相同，所以單個體系嘅熵就係：
:S=\frac{k_\text{B}}N\left[O(\ln N)-N\sum_{i=1}^n p_i\ln p_i\right]=-k_\text{B}\,\sum_{i=1}^n p_i \ln \,p_i.
爾個就係吉布士熵公式。
李健 (1989年出世)

**李健**（；）係一位中厄混血兒嘅足球員，喺廣東省佛山市出世，司職中場。渠老頭係中國人，渠老母係厄瓜多爾人。

喺2014年12月，由於廣東日之泉賣咗畀陝西兼解散，佢唔知去邊度踢波。

## 註
沙龍

**沙龍**可以指：
* ，salon音譯，指聚會傾偈場所
* ，salon音譯
* 髮型屋，salon音譯
* 阿里爾沙龍（1928－2014），以色列總理
* 沙龍 (歌)，由香港流行音樂歌手陳奕迅主唱，陳奕迅作曲，黃偉文填詞，男人四部曲之一
* 沙龍 (以色列王)，北國以色列國王
飛鵝嶺 (惠州)

**飛鵝嶺**喺廣東惠州南湖西南岸，係惠州市嘅市、縣級文物保護單位，1984年公佈。
中山八立交

**中山八立交**係廣州一座立交，連通中山八路、南岸路、黃沙大道同珠江大橋。附近有青年公園，內環路亦經過佢。
盤福立交

**盤福立交**（）係廣州一座立交，連通東風西路、盤福路同海珠北路，附近有越秀區東風西路小學（東風西校區、盤福校區）、廣州醫科大學同廣州市第一人民醫院，立交上面有迴旋處。

## 交通規例
如果從東風路由東往西上立交，就淨係俾小車行，而且衹可以掉頭。盤福路由北向南上立交上層唔準直接右轉落東風路，需要行下層（電車例外）。

喺1990年代初嗰時東風路話快速化之後，由於東風路中間有鐵欄，所以東風路由東向西行嘅車無辦法直接左轉入解放路，所以一般都要兜入盤福路再上盤福立交。由解放路北向南行嘅車要左轉入東風路同樣要先經盤福路。重有，由人民路嘅南邊嗰度嚟啲車諗住過去流花湖公園或友誼劇院、廣州火車站、東方賓館嗰邊都係要先轉右入東風路，上去盤福立交嗰度掉頭。由解放路南往北行嘅車如果想左轉入東風路，都要兜六榕路、百靈路、海珠北路入盤福立交。所以實際上盤福立交雖然唔直接通解放路，但係好多經過解放路東風路口嘅車都要上盤福立交。

## 歷史
盤福立交係廣州市比較早期嘅立交，截至2015年至少有廿幾年歷史。

## 參考
西場立交

**西場立交**係廣州一座立交，連通東風西路、增槎路、南岸路同環市西路，附近有、西場電器城同5號綫嘅西場站。內環路喺佢嘅上面行過。
海雲臺

**海雲臺區**（）係韓國釜山嘅市轄區。面積51.45km²，人口37萬（2025），佔全市人口11.5%。1976年畀釜山市直轄，1980年升做市轄區。

而家海雲臺係釜山嘅旺地，經濟發達。海雲臺海水浴場每年吸引韓國內外千萬遊客，係公認韓國最靚嘅海灘，除咗來玩水，每年新年日出都有好多人來呢度睇。因此海雲臺而家借旅遊商機發展釜山貿易。

海雲臺嘅冬柏島係2005年韓國APEC會議主辦地。同時呢度亦係釜山國際電影節嘅其中一個會場。因為風景好，呢度有好多豪宅，地價高，發展成海雲臺新市街地。

## 史
「海雲臺」箇名出自新羅末期嘅學者崔致遠，佢字「孤雲」，後改字「海雲」，佢罷官去伽倻山嘅時候途經呢度，見呢度景色咁靚就滯留咗落來，喺走之前，佢喺冬柏島南面嘅巖壁刻咗「海雲臺」三隻字，以自己嘅字幫當地起名。而家島上面嘅冬柏公園有佢嘅銅像。

海雲臺喺原三國時代屬長山國，統一新羅之後一直屬東萊郡，歷經高麗、朝鮮兩朝，東萊郡改過做東萊縣、東萊都護府等。朝鮮後期，屬東萊府東下面。1953年海雲臺設辦事處，1976年升爲市直轄，1980年升爲市轄區，1994年8月31號指定爲觀光特區，成爲有名嘅國際旅遊名勝。

### 年表
*1942年10月，呢帶編入釜山府水營出張所。
*1953年9月，成立**海雲臺出張所**，轄佑洞、中洞、佐洞。
*1957年1月，釜山市劃區，改爲東萊區海雲臺出張所。
*1963年1月，釜山升爲直轄市，慶尚南道東萊郡機張面松亭里劃入，改編成松亭洞。
*1976年5月，升爲市直轄。
*1978年1月，東萊區嘅盤如洞、盤松洞劃入。
*1980年4月1號，從東萊區分離出**海雲臺區**，除咗原先出張所嘅轄地，外加石擡洞、栽松洞。
*1994年8月31號，成爲觀光特區。

## 政區
海雲臺轄8箇法定洞，共計18箇行政洞。區府駐中1洞。
*佑洞（1、2洞）
*中洞（1、2洞）
*佐洞（1、2、3、4洞）
*松亭洞
*盤如洞（1、2、3、4洞）
*盤松洞（1、2、3洞）──包含咗法定洞石擡洞
*栽松洞（1、2洞）

## 攷
*海雲臺區府（簡體中文版）
海雲臺 (搞清楚)

**海雲臺**係箇韓國地名，可以係：
*海雲臺區，釜山嘅市轄區。
*海雲臺海水浴場，韓國名勝，喺海雲臺，係釜山七大海灘之一，又叫海雲臺海灘。
*海雲臺站 (火車)，韓國東海南部綫嘅站。
*海雲臺站 (地鐵)，釜山地鐵2號綫嘅站。
*海雲臺 (電影)，韓國一部災難片。
德坭立交

**德坭立交**係廣州一座立交，1964年落成，係建國後廣州起好嘅第二座立交橋，連通東風路、康王路同荔灣路，並且橫跨。附近有廣州市少年宮、流花湖公園同。

## 名
德坭立交係因德坭路（而今改做東風西路其中一段）得名。
C數

**c數**（）係用過嘅一種命名法，用來表示量子力學裡面可以交換相乘次序而結果唔變嘅量（一般係純量），同佢對應嘅係q數，q數唔滿足，一般係。
越秀橋

**越秀橋**係廣州越秀一座石橋，至少喺1925年就已經有，1933年特大水災之後重建，橫跨東濠涌，喺越秀同東風路口，而今擴闊成公路橋，屬於東風中路一部分。越秀橋邊有整理東濠下游碑。附近有東濠涌高架橋、東濠涌親水平臺同東濠涌博物館。

## 參考
大東門橋

**大東門橋**係廣州越秀一座石橋，橫跨東濠涌，喺中山越秀路口，1933年之前就已經有，嗰年水災之後重建，而今擴闊成公路橋，係中山三路一部分。附近有東濠涌博物館、東平大押同廣東省實驗中學（本部）。

## 參考
東平大押

**東平大押**（）係廣州越秀一棟清代建築，係以前廣州第二大當舖，喺中山四路1號，後來閒置，2010年改做典當博物館。

## 參考
丫髻沙

**丫髻沙**係廣州荔灣一個江心島。上面有丫髻沙大橋，係廣州環城高速公路嘅一部分，但係條橋係冇匝道落去丫髻沙。要去丫髻沙島可以由海珠區石崗路附近碼頭搭船過去。

而今丫髻沙島上面好大一片地方攞咗來做高爾夫球場，島上亦有農莊。
荔灣

**荔灣**可以係
*廣州
**荔灣區，廣州政區之一；
**荔枝灣，荔灣區入面一笪地方，荔灣區因佢得名；
*香港
**荔枝角灣，荔枝角舊時個海灣；
**荔灣道，荔枝角一條路。
寶生大押

**寶生大押**（）係民國時期廣州嘅當舖，亦係以前廣州第三大當舖，喺中山七路近西門口。1999年7月被定為廣州市文物保護單位。同廣州前兩大當舖唔同，寶生大押喺復修之後並無向公眾開放，2014年初重爆出違建事件。

## 參考
沖繩島

**沖繩島**（；；）係日本琉球群島最大嘅島，琉球話俗稱**地下**（；）或**大地**（；）。全島面積1206.96 km²，係日本第七大島，排喺本州、北海道、九州、四國同埋北方四島裏面嘅擇捉島、國後島之後。呢度曾係沖繩島戰役嘅戰場，係二戰時美軍同日本打嘅咁多仗中傷亡最大嘅一次。

之後日本向盟軍投降，美軍佔領呢箇島到1972年5月15號。之後主權畀咗日本，而美軍根據喺島上保留咗嘉手納空軍基地，直到而家重駐軍。

島上有沖繩縣府那霸。2009年，島上人口138.5萬，包括沖繩本地人、日本人、外國人（包括美軍共軍屬）。島嘅北部好少人，而南部嘅人口密度好高，南部包括咗那霸市同沖繩市，島上人口亦集中喺呢兩個市一帶。島上嘅琉球國遺跡經已畀UNESCO收錄到世界遺產名錄。

島嘅中南部由出水嘅珊瑚礁形成，北部主要係火山岩成份。南部因為有石灰岩溶蝕，產生好多鍾乳洞，其中最出名嘅係那霸西南全長5公里（一般開放890米）嘅玉泉洞。

全島氣候亞熱帶，令北面嘅森林生得好密，每年春末入雨季。海岸線有476公里長，最高點響與那霸嶽，有成503米高。

## 攷
茅以昇

**茅以昇**（或作**茅以升**，字**唐臣**，）係中國結構工程師、橋樑設計師，中國近代橋樑事業嘅先驅。

先後主持設計杭州錢塘江大橋、武漢長江大橋、重慶石板坡長江大橋等重要橋樑。以上三座橋到宜家都重用緊。

## 出面網頁

類:中國工程師
類:中國科學院院士
類:中央研究院院士
類:大學校長
類:大專院校教授
以昇
平和大押

**平和大押**（）喺廣州白雲區均禾墟，係舊廣州最大當舖，1929年左右起好。2008年，定為廣州市文物保護單位。後來改造成**白雲區民俗文化博物館**，2012年6月29號改造完成對外開放。

## 參考
東華路 (廣州越秀)

越秀區嗰條嘅**東華路**（）係包括咗東西走向嘅東華東路同東華西路；同埋西南–東北走向嘅東華南路同東華北路。呢條馬路係分開咗東南西北四個方向嘅。東邊去到龜崗大馬路、合群路同光東前街嘅交界；南邊去到沿江東路同大沙頭路嘅交界；西邊去到文明路同越秀中路嘅交界；北邊去到中山二路同埋中山一路、農林下路同署前路嘅交界。

## 概要
由於呢兩條馬路係組成咗好似英文字母「X」噉，呢度就分開介紹：
* 東西走向：全長1.7公里，闊8——11米，雙向2車道。
* 西南-東北走向：全長大概1.5公里，闊43米，雙向4——8車道。

## 東華路嘅四條道路，起點到終點
* 東華西路：從文明路同越秀中路交界嘅位開始一直去到東川路嗰度
* 東華東路：從東川路嘅位開始一直去到龜崗大馬路同合群路同光東前街嘅交界嗰度
* 東華南路：從沿江東路同大沙頭路交界嘅位開始一直去到東華東路嗰度
* 東華北路：從東華東路嘅位開始一直去到中山二路同埋中山一路、農林下路同署前路嘅交界嗰度

## 史
其實呢條馬路喺清朝嗰陣，東西走向嘅東華路已經逐漸變咗條街道出嚟。喺文化大革命嗰陣改咗嗌「延安路」呢隻名，到咗1982年，東西走向嘅路名已經改返轉頭，啫係依家嗌「東華路」。而西南-東北走向嘅馬路係喺20世紀80年代嗰陣，大沙頭火車站拆咗之後先至起咗嘅一條馬路，後嚟喺起緊江灣大橋同內環路嗰陣順便將呢條馬路都整闊埋。而家西南-東北走向嘅馬路係條主幹道。

## 經過嘅道路
### 東華東路·東華西路
呢度啲路嘅順序係從西去到東嚟排嘅，其中加粗咗嘅字係主幹道：
* 文明路、**[[越秀路 (廣州)|越秀中路]]**
* 東濠涌高架橋（上面跨過咗，冇匝道落去東華路嗰邊。）
* 較場西路
* 東川路
* **東華南路**、**東華北路**
* 東湖路
* 均益路
* 啟明大馬路
* 龜崗大馬路、東山大街、光東前街

### 東華南路·東華北路
呢度啲路嘅順序係從南去到北嚟排嘅，其中加粗咗嘅字係主幹道：
* **[[沿江路 (廣州荔灣至廣州越秀)|沿江東路]]**、大沙頭路、大沙頭二馬路
* 廣九大馬路、綠荫路
* 東湖西路
* 築溪東街、牛乳基、合群二馬路、新河浦路
* 東華東路
* **[[東湖路 (廣州越秀)|東湖路]]**
* **[[中山路 (廣州)|中山二路]]**、**中山一路**、**[[農林路 (廣州)|農林下路]]**、署前路

## 特色
東華東、西路兩邊有好多舊樓同騎樓，亦有唔少嘅細型餐廳，好似拉腸鋪、甜品鋪、麪檔噉。而東華南、北路爾兩條路喺2000年嗰陣先至整闊咗，條馬路嘅上面主要係有條內環路響度，附近重有內環路嘅上落出口。喺未起好江灣大橋同內環路之前，東華北路係屬於東湖路嘅一部分。

## 註
富裕縣

**富裕**（）係中華人民共和國黑龍江省齊齊哈爾市嘅縣。面積4026km²，2011年人口29萬。富裕地力好，農業上主要係養奶牛同種一系列嘅經濟作物，譽爲「中國鮮奶之鄕」。民國時曾經一度嗌**永年縣**。

## 史
「富裕」呢個名係訛轉自縣內嘅「烏裕爾河」嘅名。「烏裕爾」喺女真話嘅意思係低窪地噉解。古稱瑚裕爾，又寫富裕爾，此外重有烏裕、瑚裕、蒲峪、福余等一系列女真話各時期嘅同音異字寫法。未設縣前就經已有胡雨爾屯，之後又嗌富裕屯，後來變成富裕鄉、富裕設治局，最終升爲富裕縣，箇名一路繼承過來。
*富裕舊時係北方遊牧民族嘅領地，比如濊貊（春秋前）、扶餘（戰國秦漢）、豆莫婁（魏晉南北朝）、室韋（唐代到遼代）。
*金代時屬上京路嘅蒲峪路，元代時係成吉思汗細佬貼木哥斡赤斤嘅封地，至元二十四年（1287年）四月斡赤斤嘅重孫乃顏反叛，九月哈丹跟住叛亂，平定後歸遼陽行中書省水達達路萬戶府灰亦爾千户管轄，境內起咗「錫伯圖爾城」（灰亦爾千户所在）同「牙剌」「捻站」兩個驛站，呢兩個驛站後來畀清朝延用，分別改名爲「塔哈爾站」（而家塔哈鄉）「寧年站」（而家富裕鎮）。
*明代屬奴兒干都指挥使司福余衞，福余就係「烏裕爾」。
*清代先係歸盛京（瀋陽）總管，順治十年（1653年）歸寧古塔昂邦章京（都統），康熙二十二年（1683年）歸新設嘅黑龍江將軍，受佢嘅手下齊齊哈爾副都統管轄。
*民國二年（1913年）龍江府改爲龍江縣，富裕西部畀佢轄，東部歸依克明安旗。1929年喺當地鄉紳申請下，12月8號設**富裕設治局**。1933年6月畀滿洲國政府升爲丁等縣做**富裕縣**，屬黑龍江省。遞年十二月歸龍江省。日本投降後歸嫩江省，1949年5月撤銷嫩江省同時歸黑龍江省。1948年10月舊縣城（而家富路鎮）經常水浸，交通不便，於是縣府從烏裕爾河南嘅富裕鎮搬去河北嘅寧年鎮，1956年10月24號寧年鎮改名富裕鎮，原先嘅富裕鎮改名富路鄉。1984年12月歸齊齊哈爾市管轄。

## 政區
富裕轄5鎮、3鄕、2箇民族鄉、2箇單位。
*鎮：富裕鎮、富路鎮、富海鎮、二道灣鎮、龍安橋鎮
*鄕：繁榮鄉、紹文鄉、忠厚鄉
*民族鄉：友誼達斡爾族滿族柯爾克孜族鄉、塔哈滿族達斡爾族鄉
*單位：富裕牧場、繁榮種畜場
富裕

**富裕**（）可以係：
*有米、物質充足豐富、闊佬。
*富裕縣，中國黑龍江齊齊哈爾嘅縣，縣名轉音自縣內嘅烏裕爾河。
**富裕鎮，富裕縣府所在嘅鎮。
*富裕小輪，香港一間小輪公司。
腳痛落台

**腳痛落台**，係香港第一屆（1997-2002）到第二任（2002-2005）特首董建華（董伯伯）腳痛嘅落台原因。

當時香港民眾批評董建華「議而不決，決而不行」（呢句說話係中國國務院總理朱鎔基响2001年7月3號講過），鬧爆董建華遲鈍，成日都想拉佢落台。董建華跟住以「腳痛」為由落台。政務司司長曾蔭權做臨時特首。之後，「腳痛」嘅意思就變咗做「落台」，「腳痛落台」嘅意思就係畀自己一個藉口落台嘞。

## 同類事件
* **囉柚痛**：世越號海難時，船長李忠錫喺隻船開始沉嗰陣即刻走路，唔理船上面嘅乘客，事後解釋話因為自己囉柚痛先率先走出「世越號」。
當舖

**當舖**即係畀人用自己嘅嘢去抵押借錢嘅地方。當舖會用低過抵押品市價借錢畀抵押人，贖返抵押品會收利息，即係成日講嘅「九出十三歸」。過期唔贖件嘢就歸當舖，亦即係「當斷」。當舖個名通常會叫「**大押**‎」。
巴頓抍卒案

**巴頓抍卒案**（抍讀星，兜巴抍嘅抍，；）係指1943年8月初，美國軍官**[[巴頓]]**響二戰西西里島戰役時因為一時火遮眼、抍咗手下兩個陸軍士兵結果惹來好大爭議嘅事件。佢分別響兩間醫院遇到住院又無明顯損傷嘅兩個二等兵，佢好嬲，話咗兩個人，重摑咗佢哋。記者德魯·皮爾森公開件事之後引起好大關注，事後巴頓有一年無繼續指揮作戰。

## 參考
嗣聖

**嗣聖**（嗣讀字，；684年1月23日—684年2月27日），係唐中宗李哲（哲讀折，） 第一次在位嗰陣所改嘅唯一年號，用咗兩個月都唔夠。因為嗰個年號用嗰陣由皇太后武則天臨朝稱制，攞住實際大權，所以有尐史書話佢係武則天嘅年號，但係大部分史書重係寫佢做李哲嘅年號。呢個年號淨係用咗1個月又6日（嗣聖元年二月初六，684年2月26號）。跟住，唐中宗就因為一句戲言而俾母后武則天捉住把柄廢咗去，第二日（即係嗣聖元年二月初七，684年2月27號）唐高宗李治個細仔李旦登基，改元文明，嗌唐睿宗，而「嗣聖」年號跟住就廢咗。

「嗣聖」年號嘅廢止同「文明」年號嘅建立，標誌住武則天「聖衷獨斷」嘅時代開始，「則天朝」亦隨之開始。

## 開年號

弘道元年十二月初四丁巳日（683年12月27日），天皇（唐高宗）李治喺洛陽洛陽宮貞觀殿駕崩。過咗兩日，即弘道元年十二月初六己未日（683年12月28日），皇太子李哲喺先帝靈柩前即皇帝位，是為唐中宗，尊天后武氏為皇太后。

弘道二年正月初一甲申日元旦（684年1月23日）改元**嗣聖**。**嗣**，代表繼承；**聖**，聖人、聖王、聖帝，指先帝唐高宗；「嗣聖」即係繼承先帝遺志嘅意思。

## 大事記
### 講錯嘢嘅罪
弘道二年春正月初一甲申日元旦（公元684年1月23號），改年號做**嗣聖**，大赦天下。立太子妃韋氏做皇后，將韋皇后個老豆韋玄貞嘅職位由普州（治所喺而家四川省安岳縣）參軍提升做豫州（治所喺而家河南省汝陽縣）刺史。 

正月初十癸巳日（684年2月1日），任命散騎常侍韋弘敏 做太府寺卿（九卿之一）、同中書門下三品（就同宰相級別差唔多），接替喺舊年十二月三十除夕（684年1月22日）被炒魷魚嘅宰相郭正一。

同一年，杞王兼沔州（治所喺而家河北省武漢市漢陽區）刺史李上金、鄱陽郡王李素節同埋義陽公主、宣城公主兩個公主知道父皇高宗嘅訃告之後，喺外地趕嚟東都洛陽奔喪。左武衛將軍檢校左羽林將軍黑齒常之升官做左武衛大將軍。

唐中宗想將國丈韋玄貞再將豫州刺史升官做侍中（門下省長官、宰相中嘅第二位），重想封自己個乳母個仔做五品官。中書令（中書省長官、首席宰相）裴炎據理力爭，堅持認為唔可以。激到中宗好嬲，同左右侍臣講：「我就算將成個天下讓畀韋玄貞，又點啫？！唔通就稀罕一個侍中嘅位咩？！」 裴炎好驚，走咗之後將呢件事同太后禀報，兩人定下咗廢黜中宗、另立新帝嘅計劃。

### 廢中宗，立睿宗
嗣聖元年二月初六戊午日（公元684年2月26日），太后去到東都洛陽嘅皇宮正殿——洛陽宮乾元殿，召集百官。裴炎同原北門學士成員中嘅三人——中書侍郎劉禕之、左驍衛大將軍檢校左羽林將軍程務挺同右領軍大將軍檢校右羽林將軍張虔勖率兵入去大殿，宣佈太后嘅命令，廢中宗做廬陵王，將廢帝扶落殿。廢帝問：「我有咩罪？」太后答佢：「你想將天下讓畀韋玄貞，點會無罪？」 於是將廢帝囚禁喺第二處，而啱啱做皇后嘅韋氏亦都廢埋，家屬更被發配嶺南。第二日，武太后立佢個細仔李旦為帝，佢就係睿宗，改元文明，「嗣聖」年號被廢止。

## 喺呢個年號期間出世嘅人
*高力士（喺684年出世，可能喺「嗣聖」嗰陣出世，又或者喺「文明」嗰陣出世）

## 喺呢個年號期間死嘅人
*大唐飛騎部隊入面嘅十幾個士兵：因為想跟隨廢帝廬陵王李哲而被人篤背脊，跟住被人殺咗，但時間有懷疑。

## 紀年

## 註

## 參考資料

### 年號參考資料
#《中華五千年長歷》，氣象出版社寫嘅，2002年9月第1版  ISBN 7-5029-3090-6
#《中國歷代年號考》，李崇智寫，中華書局出版，2001年1月第2版，第100页  ISBN 710102512021
#《中日朝三國歷史紀年表》，徐紅嵐寫，遼寧教育出版社1998年出版，第150頁  ISBN 7538276193
#《中國歷代帝王年號手冊》，陳光寫，北京燕山出版社出版，第225-226頁 ISBN 7540210311
#《辭海縮影版·附錄·中國歷史紀年表》，上海辭書出版社出版，1999年1月第1版
#《唐會要》，北宋嗰陣王溥編
### 大事記參考資料
#《舊唐書》，五代嗰陣劉昫等人撰寫
#《新唐書》，北宋嗰陣歐陽修、宋祁等人撰寫
#《資治通鑒》，北宋人司馬光等撰寫
### 有關其他資訊
#《武則天傳》，台灣人雷家驥撰寫，人民出版社出版，2001年11月第1版  ISBN 7-01-003453-2/K·696
#《武則天》，唐浩明撰寫，甘肅人民出版社出版，2005年8月第1版  ISBN 7-80635-999-1/I·528
#《實事求是說帝王——女皇武則天》，吳江著，中國長安出版社出版，2007年1月第1版  ISBN 978-7-80175-550-6
#《中國皇后傳·唐高宗李治皇后——武則天》，史海陽著，中國人事出版社  ISBN 7-80139-000-8

## 睇埋
*相關人物：
**武則天：大唐第一位皇太后，唐中宗同唐睿宗生母，臨朝稱制，掌握實權。
**唐中宗：即李哲，大唐第四任皇帝。
**裴炎：大唐中書令（首席宰相），同皇太后武則天同謀廢黜中宗。
**唐睿宗：即李旦，大唐第五任皇帝。
越南南方民族解放陣線

**越南南方民族解放陣線**（；，漢喃：**𩈘陣民族解放沔南越南**）又俾西方同當時嘅越南共和國叫做「**越共**」（注意響中文同粵文，「越共」係越南共產黨嘅簡稱，下文嘅「越共」一律係指越南南方民族解放陣線），係越南戰爭期間，越南民主共和國響1960年12月成立嘅組織，響越南共和國從事游擊戰，1975年成立「越南南方共和國」政權，第二年併入北越。

## 兵力

越共嘅兵力係軍事家好有興趣嘅議題。越共參與分子有平民、學生、前越南共和國軍人等等，擅長游擊戰，兵力有頗大嘅疑問。而越共用嘅武器種類繁雜，先進嘅係繳獲自美軍或者蘇聯援助，落後嘅用刀、矛、弓箭等等武器。

## 睇埋
* 越南戰爭
* 越南民主共和國
* 越南南方共和國
* 游擊隊

## 參考


類:越南政治
顏射

**顏射**（），係人類性行為方式之一，指一個男人響性高潮射精嗰陣，將自己嘅精液射響性交對象嘅臉或者唇上面。顏射可以多個人一齊射精向同一個人，或者係一個人將精液射響多個人臉上，而且無性傾向之分。英文俚語將顏射叫做「Facial」、「Cumshot」或者「Money shot」，中文顏射一詞係源於日文嘅用法，隨住日本色情片而廣為引用。

## 眼痛
眼睛入面嘅精子會引起嚴重嘅痛楚、刺痛同燒燙，因為佢含有刺激眼部組織嘅成分。呢種反應可能包括淋水、對光線敏感、紅腫同視力模糊。眼睛可以用清水沖洗；眼淚亦有助沖走精液，令到唔舒服嘅感覺消失。 

## 感染風險

任何同另一個人嘅體液接觸嘅性活動都有傳播性病嘅風險。精液一般對皮膚或者吞咗都係無害嘅。但係，如果佢接觸到眼睛嘅粘膜，就會傳播好多性病。

如果男人嘅精液入面有衣原體，受診者可能會患上衣原體結膜炎。

## 睇埋
* 鹹片
* 㚻片

## 參考
太宗 (官)

**太宗**係中國古代官名。係《周禮》入面記載嘅西周官名，佢係六卿之一。管宗族嘅排序，係專門管理皇族堞譜嘅官員，相當於後世嘅宗正、宗令、宗正卿。呢個官職冇喺其他好似金文等等嘅史料出現，就係因為咁所以重未能夠確定佢係咪真係喺西周王朝實行。
漢喃

**漢喃**（；），又叫做**漢喃文**、**喃文**，指越南傳統嘅語言文書系統，同漢字、喃字（越南文：**Chữ Nôm**/**𡨸喃**）混合使用嚟表記嘅越南文。漢喃曾經係越南文嘅正式文字，後來越南變做法國殖民地，推廣起國語字（拉丁拼寫系統），慢慢噉漢喃逐漸畀國語字取代，喺北越攻佔南越後，停嗮南越所有學校嘅漢字課程，國語字徹底取代漢喃成爲越南文嘅正式文字。

## 睇埋

* 方塊壯字
伊達 (足球員)

**伊達**（**Itaparica**，全名**Manoel dos Santos Filho**，）係一名嚟自巴西嘅香港足球員，司職進攻中場，家下效力香港超級聯賽球隊富力R&F，著10號波衫。

## 職業足球生涯
伊達效力過好多支巴西球會，包括高士路等等。

2007–08球季，伊達由巴西丙組足球聯賽球隊彼辛度轉會到香港甲組足球聯賽球隊南華足球隊。

2008–09球季，伊達被南華轉會到香港甲組足球聯賽新軍天水圍飛馬，表現出色，喺季尾首度入選香港足球明星選舉最佳十一人。

2012–13球季，伊達被南華收購返，回歸南華。

2018–19年球季後掛靴。

## 出面網頁
* 伊達，廣州富力足球會
* 香港足球總會 ，香港足球總會

類:高士路球員

類:飛馬球員

類:大埔球員
基頓

**基頓·阿方素**（**Clayton Michel Afonso**，）係巴西裔香港足球員，司職中堅，佢喺巴西利亞出世。

## 簡歷
基頓喺2010年去香港加盟香港甲組足球聯賽地區球會和富大埔。2018月1月，基頓攞到香港特區護照，並喺2月4號東方對陽光元朗嘅聯賽首度以本地球員身分註冊上陣，結果東方以1–1賽和對手。

2021年6月15號，基頓喺2022年FIFA世界盃外圍賽亞洲區40強小組賽首度代表香港足球代表隊，正選上陣對巴林足球代表隊。

基頓目前效力英格蘭第九級足球聯賽球會。

## 出面網頁

* 
* 

類:足球後衛

類:香港流浪球員
周門

**周門**（「門」字有地名變音，）係廣東廣州嘅一條村，地處西關平原北邊，係舊底南海縣荔溪鄉三約之一。而家屬荔灣區彩虹街道，喺中山八路北邊、荔灣路西邊、東南邊，村入邊有荔灣圖書館同廣州市西關外國語學校。

## 史
周門村北有駟馬涌流經；南面地勢平緩，曾經係田。呢條村因爲係周氏族人聚居，所以叫周門。周門舊底亦叫荔灣西約、荔枝灣洲背，係荔溪鄉三約之一。周門村亦係舊荔枝灣故址、南漢御苑，約莫喺南宋咸淳年間開村，村祖係周觀達、周觀定兩兄弟，後人起咗周氏宗祠同議事廳。

周門村喺明清兩代隸屬南海縣金利司恩洲堡。中國民國時期，屬廣州市西禪區。1950年，西禪區併入長壽區，屬廣州市長壽區。1951年，屬廣州市西村區彩虹街。1952年9月，改屬西區，屬廣州市西區彩虹街。1960年5月，屬西區西村人民公社管理委員會；同年8月，西區改名荔灣區。1961年8月，撤社复街，屬荔灣區彩虹街。1985年10月，屬廣州市荔灣區彩虹街西園社區，直到而家。

## 古蹟

## 交通
往日周門衹能夠行出去大馬路坐車，而今有小巴413路兜入周門。

## 街巷
*周門路，東西向，東連荔灣路，西接周門街；
*周門街，南北向，南連中山八路，北接周門路；
*周門南路，南連中山八路，向北同周門街交接，又喺周門路口同周門北路交接；
*周門北路，南連周門路，北接西華路。
*周門西街，同周門街平行，喺周門街西邊。

## 睇埋
* 周門路
* 周門街

## 攷
周門路

**周門路**（）係中國廣東省廣州市荔灣區入面嘅其中兩條馬路，成條馬路係包括咗西南-東北走向嘅周門南路同周門北路；同埋東西走向嘅周門路。東邊去到荔灣路；南邊去到中山八路；西邊去到周門街；北邊去到小橋涌基嗰邊。

## 概要
由於呢兩條馬路係組成咗好似英文字母「X」咁樣嘅，呢度就分開介紹：
* 東西走向：全長650米，闊11米，雙向2車道。
* 西南-東北走向：全長1050米，闊9——12米，雙向2車道。

## 周門路嘅三條道路，起點到終點
* 周門南路：從中山八路嘅位開始一直去到周門路嗰度
* 周門北路：從周門路嘅位開始一直去到小橋涌基嗰度
* 周門路：從周門街嘅位開始一直去到荔灣路嗰度

## 經過嘅道路
### 周門南路·周門北路
呢度啲路嘅順序係從南去到北嚟排嘅，其中**加粗**咗嘅字係主幹道：
***[[中山路 (廣州)|中山八路]]**
*石路基
*周門街
*周門路
*小橋涌基

### 周門路
呢度啲路嘅順序係從南去到北嚟排嘅，其中**加粗**咗嘅字係主幹道：
*周門街
*周門南路、周門北路
***[[荔灣路]]**

## 睇埋
* 周門
周門街

**周門街**（）係中國廣東省廣州市荔灣區入面嘅其中兩條街道，呢條馬路南邊喺中山八路開始，一直向北去到周門路嗰度。其中石路基重有條周門西街嘅分岔响度，係唔連埋一齊嘅。其中，周門西街嘅最北邊嗰橛係條掘頭路。

## 概要
由於呢兩條街係唔連埋一齊嘅，所以就分開咗介紹：
*周門西街：全長450米，闊6米，唔係周門小區尐車唔畀入。
*周門街：全長600米，闊9米，雙向2車道。

## 經過嘅道路
### 周門西街
呢度啲路嘅順序係從南去到北嚟排嘅，其中**加粗**咗嘅字係主幹道：
*石路基
*周門南路
*石桂里

### 周門街
呢度啲路嘅順序係從南去到北嚟排嘅，其中**加粗**咗嘅字係主幹道：
***[[中山路 (廣州)|中山八路]]**
*石路基
*周門南路
*石桂里
*周門路

## 睇埋
* 周門
基奧雲尼

**基奧雲尼**（**Giovane Alves da Silva**，）係巴西一足球員，司職前鋒，家下效力香港超級聯賽球會富力R&F。

2008/09年度香港甲組足球聯賽，基奧雲尼成為香港甲組足球聯賽神射手。

2010年，基奧雲尼加盟中國足球甲級聯賽球隊廣東日之泉，國內譯名**思華**。

## 出面網頁
* 基奧雲尼，廣州富力足球會
* 

類:香港足球先生
海珠湖

**海珠湖**（）喺廣州海珠新滘中路，大塘村南邊；海珠濕地西邊；廣州大道南東邊，係國家級濕地公園嘅組成部分，官方聲稱係海珠區治理河涌嘅成果之一。地皮原先係大塘村嘅果園，後嚟改造成遊覽區。

公園面積2248.3畝，其中湖心區1422.6畝（水面面積795畝，陸地面積627.6畝），可以租單車遊覽。部分湖面有彎彎曲曲嘅小木橋，橋邊可以欣賞荷花。公園亦提供電瓶車遊覽服務。

公園入邊兜住個湖起咗條蠟青路，畀啲公共單車行同埋畀啲職員揸車行。

## 參考

類:廣州濕地
廣州市西關外國語學校

，文革期間嗌過**廣州市第十二中學**，係中國廣東廣州嘅全日制中學，1948年創辦，而家分有兩間中學部、小學部同實驗學校夾埋四間，都喺荔灣區周門入面。

佢嘅中學部係廣州第一間十二年一貫制嘅省一級全日制公辦外國語學校。

## 四間校區
*中學部（北校區）：石路基1號
*小學部：石路基20號
*實驗學校：周門街150號
*中學部（南校區）：泮塘路仁威廟前街20號

## 校服色

;棉褸
*（2006～而家）相間。領純，正反面胸口位有個嘅鈍角V字，左右對稱。
*（2004～2005）相間。領純，正反面都有嘅鈍角V字（中間闊兩邊窄），左右對稱。
*（2000～2003）相間。領純，袖近上關節位同正反面都有嘅雀仔樣，左右對稱。
;長袖
*（2006～而家）
*:衫：相間。領，袖口帶兩條線。正面上下，兩色之間有鈍角V字分界；背面但水平近胸嘅上下位有兩條明顯突出嘅線（上下）。兩袖上下，兩色之間有嚿嘅四角箭嘴形圖案。左右對稱。
*:褲：，兩邊有條極細嘅線。

*（1993～2005）
*:衫：相間。領相間，袖口，兩袖兩邊都有兩邊中間嘅粗線，正反面。左右對稱。
*:褲：，兩邊有相間嘅幼線。
;短袖
*（2005～而家）
*:衫：相間，有領有紐扣，領同袖口都係帶邊，兩袖上邊有明顯嘅中等線，左右對稱。
*:褲：，兩邊有條極細嘅線。
*（1993～2004）
*:衫：，領同袖口都係帶色邊，正面中間位帶兩條（上粗下幼）色線，背面純。
*:褲：冇固定，但兩邊有條極細嘅線。

## 史
學校喺1948年正式開辦，初期嗌過**私立眾賢中學**兼喺德宣區盤福路98號一帶開辦，2年後因為中國大陸規定唔畀有私人機構嘅關係，令學校先後同私立廣南、私立開明呢兩間學校合併兼改名成**私立廣南、開明、眾賢聯合中學**呢間水蛇膥咁長嘅校名。1952年又同私立廣中中學合併，變成**私立大北中學**個名，但校址亦隸屬私人機構，位置重喺盤福路。1953年，學校由私轉公變成**廣州市第十二中學**個名，重喺第二年搬到荔灣區周門一帶繼續開辦，原先盤福路用地喺1955年改成辦27中（今日嘅越秀區外國語學校）。

2006年3月下旬，學校為咗打造外語特色學校而改名做**廣州市西關外國語學校**，2007年5月因為荔灣區教育部門宣佈打造五大優質教育組團嘅關係而攞埋隔籬嘅中山八路小學用地，變成呢間學校嘅小學部。

2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區内搞咗由真光、一中、四中、南海同西外嘅教育機構，期間呢間學校將荔中合併咗。

### 立賢中學開辦

立賢中學曾經喺2004年9月1號到2005年暑假前，喺呢間學校嘅英語部樓搞過中學部，2005年秋向南搬到文昌南路附近繼續開辦。而英語部變成張道真名下嘅培訓中心。

## 註同攷
;註

;攷

## 出面網頁
* 

類:荔灣區
凱里爆炸案

**凱里爆炸案**響2014年1月13號發生喺中華人民共和國貴州凱里一座偏僻山坡發生一單爆炸案，有15人死，8人傷。

3月6號，貴州公安宣布破案，指兩名楊姓犯罪嫌疑人計劃爆炸發生之後搶劫，兩人經已認罪。

## 參考

響維基新聞度有一單新聞係同呢篇文有關：
**[https://incubator.wikimedia.org/wiki/Wn/yue/中國貴州省凱里市龍場鎮一座偏僻山坡發生爆炸 中國貴州省凱里市龍場鎮一座偏僻山坡發生爆炸]**
海珠

**海珠**可以係：
*廣州
**海珠區，廣州政區之一；
***海珠湖，海珠區入面一個人工湖；
**海珠橋，廣州市一座有好耐歷史嘅跨江橋；
**海珠石，珠江廣州段嘅一嚿江心石，係廣州一系列同海珠有關嘅嘢個名來源；
**海珠廣場，海珠橋北邊正對著嘅一個綠化廣場，羊城八景之一；
**海珠路 (廣州)，有兩條；
*香港
**，前香港新聞主播同記者；
**海珠路 (香港)，屯門區一條馬路。
岳西

**岳西**（）係中華人民共和國安徽省安慶市嘅縣。面積2398km²，2011年人口40萬。縣府駐天堂鎮。

## 史
1936年安徽省府喺安慶嘅潛山、太湖，六安嘅舒城、霍山呢四箇縣嘅交界地區分出設岳西縣。

一般認爲，「岳西」呢箇名係因出自打共產黨而死嘅岳維峻，佢字西峰，「岳西」箇名就係取自佢嘅姓同半橛（音gyut6）字來紀念佢，呢箇講法可睇民國三十七年版嘅嘅《中華年鑒》下冊第779頁，當地人亦認可呢箇講法。

但係共產黨認爲「岳西」嘅意思係「潛嶽之西」，係箇地理位置。呢種解法係將「岳」解爲「嶽」嘅通字，同時喺簡體字入面，「嶽」歸併到「岳」。

## 政區
岳西轄13箇鎮、11箇鄉、1箇開發區。
*鎮：天堂鎮、店前鎮、來榜鎮、菖蒲鎮、頭陀鎮、白帽鎮、溫泉鎮、響腸鎮、河圖鎮、五河鎮、主簿鎮、冶溪鎮、黃尾鎮
*鄉：毛尖山鄉、蓮雲鄉、青天鄉、包家鄉、古坊鄉、田頭鄉、中關鄉、石關鄉、姚河鄉、和平鄉、巍嶺鄉
*單位：安徽岳西縣經濟開發區

## 註
梁志榮

**梁志榮**（**Leung Chi Wing**，）係香港一退役足球員，球員時代司職左閘，退役後做教練，喺2024年畀廉政公署拘捕前執教香港超級聯賽球隊北區足球會。

## 曾效力球會

## 案件
2006年2月，梁志榮喺九龍灣一個油站畀警察喺佢身上搜出5支大麻手捲香煙，其後梁志榮喺觀塘裁判法院承認一項藏毒罪，辯稱自己係首度服食大麻香煙，承認只供自用，事後已經感到後悔，最後畀法院判罰款一千緡。

2024年5月，廉政公署展開代號「勁草」行動，打擊非法外圍賭博「打假波」，拘捕12人，包括北區足球會時任主教練梁志榮。6月29號，均業北區宣佈主教練梁志榮已經離隊，新球季將由上季助教鮑家耀「坐正」做球隊主教練。

## 攷

## 出面網頁
福爾摩斯新傳

《**福爾摩斯新傳**》（英文：***Elementary***，又譯做《**美版現代福爾摩斯**》、《**美版福爾摩斯**》、《**福爾摩斯同華生**》），係一部美國電視劇，響2012年9月起播出，係福爾摩斯系列偵探小說嘅現代化改篇，約翰·李·米勒飾演福爾摩斯，劉玉玲飾演華生。

## 演員同角色
* 約翰·李·米勒——福爾摩斯
* 劉玉玲——華生
* 喬恩·邁克爾·希爾——探員馬庫斯·貝爾
* 艾丹·奎因——托比亞斯·格雷森
* 娜塔莉·多莫——艾琳·阿德勒／詹姆斯·莫里亞蒂

## 背景
響《福爾摩斯新傳》入面，福爾摩斯係蘇格蘭場（警察廳）前顧問。福爾摩斯係一個癮君子，佢嚟到紐約嘅康復中心接受治療，之後同「戒癮伴護」華生留響布魯克林區。

## 參考
黃鎮宇

**黃鎮宇**（**WONG Chun Yue**，）係香港一退役足球員。

## 曾效力球會

## 出面網頁
* 
* 
*
錢小豪

**錢小豪**（），原名**錢嘉華**，係香港武打演員。錢小豪亦兼做幕後同幕前工作，佢係藝人錢嘉樂阿哥。

## 演出作品
### 電影
* 1979年 少林與武當 飾 魏興宏
* 1979年 廣東十虎與後五虎 飾 林福成
* 1980年 大殺四方
* 1980年 飛狐外傳 飾 胡斐
* 1980年 弟子也瘋狂
* 1981年 叉手 飾 曾軍
* 1981年 瘋子奇招
* 1982年 打雀英雄傳
* 1982年 卒仔抽車
* 1982年 沖霄樓 飾 錦毛鼠白玉堂
* 1982年 城寨出來者 飾 小弟
* 1982年 神鵰俠侶 飾 武修文
* 1983年 六指琴魔 飾 猿飛
* 1983年 滿天神佛
* 1983年 樑上君子
* 1984年 望子成蟲
* 1985年 教頭發威
* 1985年 弟子也瘋狂 飾 胡惠乾
* 1985年 山東狂人
* 1985年 夏日福星
* 1985年 殭屍先生 飾 秋生
* 1986年 原振俠與衛斯理
* 1986年 富貴列車
* 1986年 開心鬼精靈
* 1986年 殭屍翻生
* 1986年 流氓英雄
* 1986年 國父孫中山與開國英雄
* 1987年 最後一戰
* 1987年 不夜天 飾 羅子峰
* 1987年 江湖正將
* 1987年 城市麗人
* 1988年 大話神探
* 1988年 神探父子兵
* 1988年 鐵膽雄風
* 1989年 一眉道人 飾 阿豪
* 1989年 八寶奇兵
* 1989年 烈火街頭
* 1989年 師姐大晒
* 1989年 新英雄兒女
* 1989年 綫人
* 1990年 夜魔先生
* 1990年 初到貴境
* 1990年 玩命英雄
* 1990年 爛賭財神
* 1991年 殭屍至尊 飾 秋生
* 1991年 四海遊俠
* 1991年 賭王至尊
* 1991年 奪寶俏佳人
* 1991年 靈幻至尊
* 1991年 新義本無言
* 1992年 新殭屍先生 飾 秋生
* 1992年 婬妖豪情
* 1992年 葡京大劫案
* 1992年 驅魔道長
* 1993年 人鬼搭檔
* 1993年 千人斬
* 1993年 太極張三豐
* 1993年 金牌大探長之追捕狂人
* 1994年 精武英雄 飾 霍廷恩
* 1995年 冇面俾
* 1996年 危情追蹤
* 1996年 懵仔多情
* 1996年 醉佳排檔
* 1997年 97重案實錄
* 1997年 警察大賊
* 1997年 最佳拍檔之醉街拍檔
* 1998年 暴逆先鋒
* 1998年 全職大盜
* 1998年 金枝玉葉之睡在下流社會的日子
* 1999年 皇者之種
* 1999年 雄霸四海
* 1999年 北俠歐陽春
* 1999年 殺手自由人
* 1999年 宋朝風月
* 1999年 古惑仔之大戰拉斯維加斯
* 1999年 古惑仔之再戰邊緣
* 1999年 古惑仔之決戰香港
* 2000年 古惑仔在走馬崗的日子
* 2000年 紅牆盜影
* 2000年 潛龍奪寶
* 2000年 給小姐保鏢
* 2001年 風月奇談
* 2001年 古惑仔之衝出亞洲
* 2002年 古惑仔之龍在中國
* 2005年 特警攻略
* 2006年 墨攻 飾 牛子張
* 2008年 車票
* 2008年 猛龍特警之天羅地網
* 2008年 新警察故事之人間有情
* 2009年 浪酒 飾 林建弘
* 2010年 72家租客
* 2010年 殭屍新戰士
* 2010年 復仇者之死 飾 謝夫
* 2011年  飾 顏良
* 2011年 阿凱說:牛凱請你喝 飾 錢凱
* 2011年 保衛戰隊之出動喇！朋友！ 飾 松本集團保鑣
* 2011年 双鞭呼延灼 飾 呼延灼
* 越境緝兇
* 靠黑翻紅
* 2013年 殭屍 (電影)
* 2017年 救殭清道夫 飾 葉之秋

### 電視劇（[[亞洲電視]]）
* 1984年 霍東閣 飾 霍東閣

### 電視劇（[[無綫電視]]）
* 1993年 大頭綠衣鬥殭屍 飾 張北平
* 1994年 獨臂刀客 飾 齊羽
* 1995年 包青天之俠情 飾 仇天行
* 1996年 路客與刀客之怒斬 飾 斬天
* 1996年 聊齋之俠女田郎 飾 田七郎
* 1996年 十三密殺令 飾 甄兆人 （1999年播出）
* 1996年 大刺客之刺馬 飾 張文祥
* 1996年 俠義見青天

### 電視劇（[[ViuTV]]）
*2018年：《VR驅魔人》 飾 爽哥（第15、16集）

### 電視劇（[[香港電台]]）
* 2010年 火速救兵 - 深海潛流 飾 高級消防隊長 郭子峰
* 2012年 火速救兵II - 勇者無懼 飾 高級消防隊長 李家興

### 電視劇（其它）
* 1989年 中視《風雲時代》飾 潘人傑
* 1992年 中視《軍官与淑女》飾 卞翔
* 1998年 《新少林寺》 飾 王仁則
* 2001年 《新蜀山劍俠》飾 綠袍
* 2004年 《動感豪情之鐵拳浪子》
* 2004年 《愛與夢飛翔》
* 2012年 湖南衛視《賞金獵人》飾 小田次郎
* 2012年 大型於正工作室 《王的女人》 飾 張吉/章邯

### 電視電影（[[無綫電視]]）
* 1991年 特技雙雄 飾 森
* 1995年 出更二人組 飾 林思聰

## 執導作品
* 2003年 街燈
* 2004年 絲路豪客

## 娛樂節目
* 2000年 香港睇真D TV放映  
* 2001年 台灣 綜藝大哥大  
* 2001年 寵物funfun show
* 2004年 驚天動地獎門人 開心100
* 年代不明 娛樂串燒三姐妹
* 年代不明 超級無敵獎門人
* 年代不明 雪嶺單車飛躍巔峰TV放映
* 2007年07月 江蘇南京非常周末
* 2008年05月 廣西南寧演出
* 2008年05月 江蘇南京非常周末
* 2009年05月 江蘇南京挑戰100%
* 2009年11月 江蘇南京非常周末
* 2010年08月 日遼寧衛視明星轉起來
* 2010年11月 超級遊戲獎門人

### 電視節目（[[ViuTV]]）
*2022年：《演員·門》第11集嘉賓
*2022年：《拆你個夢》第11集嘉賓

## 攷

## 出面網頁
* 歡迎來到錢小豪Blog
*
花玉螺

**花玉螺**（學名：）係玉螺科玉螺屬下面嘅一個種，分佈喺南沙太平島。

## 參考
* 《花玉螺》

## 睇埋
* 玉螺
大塘站

**大塘站**（「塘」字有變調，；）係廣州地鐵同嘅轉車站，呢個站有兩個站廳同月台，開通時間都唔同，其中喺2006年12月30號開放；而就喺2024年12月28號開放。位置喺海珠區新滘東路近海珠湖北邊。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所、母嬰室響度。
#### 打掂

#### 打橫

### 站廳
大塘站設計成冇柱嘅站廳而令成個站廳好闊。而收費區喺站廳西邊，四圍俾人行通道同商舖圍住嗮，收費區嘅站廳同月台之間都有好多部扶手電梯、專用𨋢同樓梯，去邊個樓層都得。

### 月台
呢個站係島式月台1面2綫嘅地下車站，喺新滘東路嘅海珠湖地底度。

### 商鋪同自助服務
而家嘅大塘站入面得好少鋪頭響度，便利檔、麵包檔同書店。

呢個站重有民生銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站而家有3個出入口，分別係A、B同D。

## 車站歷史
###### 
#### 規劃
呢個站最先喺2000年份廣州地鐵規劃入面出現咗。嗰時番禺撤市改區，原先向南延長到番禺廣場，重喺規劃緊嘅新滘路近大塘社區嗰邊整咗個站，位置同而家差唔多。
#### 施工
2002年2月，正式喐手起時亦開始動工，工程直到2006年9月起好。
#### 開通
2006年12月30號，由於一期全線通車，呢個站亦正式開放。
###### 
#### 規劃
路線喺2008年嘅廣州地鐵網規劃出現咗。嗰時地鐵話要搞環綫，要求喺喺原先嘅細環同大環方案是旦揀一個嚟搞，結果決定揀咗大環方案。兩年後，地鐵同政府方決定唔拆而轉到特大環綫入面，但南半環擴大到新滘路一帶重經過海珠湖附近兼定做嘅車站。隨後喺2015年7月先至批准咗呢份方案。
#### 施工
*2017年9月11號，車站開始入場圍蔽施工。
*2017年10月24號，車站開搞管綫遷移工作。

## 利用狀況
呢個站附近都係啲城中村同埋部分嘅住宅區響度。有上涌村、龍潭村、聚德花苑同堅真花園嘅居民響度，所以呢個站都幾多人下。由於隔籬嘅逸景路係個紡織城，而且城中村嗰帶啲出租屋嘅價錢好抵，所以呢個站大多數嘅客流都係搞紡織服裝生意啲人，其中有大部分人坐巴士去沙河嗰頭嘅服裝批發市場。喺6號綫開通之前，啲人係成日坐巴士過去沙河嗰邊嘅，喺6號綫通咗車之後，有部分乘客就轉咗坐地鐵去沙河頂站落車，但由於沙河站因拆遷問題，到而家都重未開通，所以有好多人繼續揀坐巴士去沙河嗰頭。

由於呢個站冇幾遠就係人工湖海珠湖、海珠濕地公園、上涌果樹公園等本土生態旅遊景區。喺廣州本地市區啲人嚟講，喺週末一撞正好天，大塘站就出現好多去附近啲景區嘅本土旅客。

## 附近嘅建築同景區

### 公園
*海珠湖
*上涌果樹公園
### 政府部門
*海珠區地稅局
### 住宅小區
*堅真花園

## 上一站·下一站
清真食品

**清真食品**係指符合伊斯蘭教規條，伊斯蘭教徒可以食嘅食物，屠宰牲畜同加工食物必須遵循伊斯蘭教法，唔可以食豬肉，亦唔可以含有任何豬油同豬明膠等廣義豬肉成份嘅食品。

## 符合「清真」
可蘭經中明確提到唔可以食有豬肉、酒、血等等嘅嘢，而所有肉類都一定要係由穆斯林奉阿拉之名屠宰嘅先食得。

## 宰殺牲畜
同猶太教一樣，穆斯林宰殺牲畜之前要祈禱，檢查動物隻眼，確保適合食用，畀水佢哋飲，然之後將動物面向麥加，割斷喉管之後放血。但係，猶太教唔畀肉同埋奶兩溝，伊斯蘭教就無規定。

## 認證制度
有尐國家或者地區因為存在一定數目嘅穆斯林，所以推行食品、藥品同餐飲業認證制度，例如台灣仿照馬來西亞，推行「清真食品認證」同埋「清真餐廳認證」，除咗可以滿足穆斯林嘅飲食需求，亦可以為相關嘅廠商拓展市場。

## 參考
阮福晪

**阮福晪**（，），又叫**保大帝**（越南文：**Bảo Đại**），原名**阮福永瑞**（越南文：**Nguyễn Phúc Vĩnh Thụy**），係越南歷史上最後一個王朝－阮朝第13任、亦都係末代君主，稱號先後係**安南國王**（1926年－1945年）、**越南皇帝**（1945年）同**越南國家元首**（1949年－1955年），年號保大。越南共產黨政府話阮福晪係越奸。

## 出面
祈禱

**祈禱**（）又叫**禱告**（），係指主動同神靈溝通，讚美、祈求、懺悔或者表達自己嘅思想、願望嘅行為。響基督教、伊斯蘭教同猶太教都有祈禱，但係方法唔同，比如猶太教徒每日至少要祈三次禱；基督教就無規定禱告姿勢同長度；伊斯蘭教規定祈禱要鞠躬同埋叩頭。

## 睇埋
*稟神
宋國

**宋國**係中國春秋同戰國時期一個諸侯國，國君姓子，開國國君係微子，國土喺河南商丘一帶，前286年畀齊國滅。
紅色高棉

**柬埔寨共產黨**，通稱**紅色高棉**（高棉文：**ខ្មែរក្រហម**，法文：**Khmer Rouge**）或者**赤柬**，係柬埔寨過去嘅一個政黨，響1981年12月8號宣布解散。

呢個黨信奉共產主義，奉行極左政策。

赤柬領袖波爾布特係黨嘅總書記。由紅色高棉統治柬埔寨嘅幾年間，佢哋發動紅色高棉大屠殺，將柬埔寨國內數以百萬計嘅人屠殺，佔當時全國人口四分之一。
珍珠腸

**珍珠腸**可以指：
*豬腸粉，廣州人又叫珍珠腸，廣東一種米漿嘢食
*一口腸，又叫珍珠腸，台灣一種肉腸
登壇宮

《**登壇宮**》（越南文：**Đăng đàn cung**），係越南阮朝時期皇室嘅頌歌，響1945年被指定做越南帝國國歌。
穆斯林

**穆斯林**（**Muslim**），又叫**伊斯蘭教徒**、**回教徒**，當地名**穆斯林**（**Muslim**），係信伊斯蘭教嘅人，拜阿拉，讀《可蘭經》。
朕

「」係第一人稱，即係「我」噉解，例如屈原《離騷》：「回朕車以復路兮」。「朕」喺中國古代係皇帝嘅自稱，但係喺商周時代天子就自稱予一人。

「朕」小篆「月」原本係「舟」，即係木造船嘅兩塊木。用好細小暗喻寡德以自謙，同「寡人」差唔多。

喺先秦嗰陣，諸侯國君主通常都自稱「孤」、「不谷」、「寡人」，稱「王」嘅人都可以自稱「本王」，秦建立咗之後，嬴政開始用「皇帝」尊號，規定「朕」做皇帝自稱。呢個稱呼自秦始皇十三年一直流傳去到辛亥革命嘅中國帝制結束。 

「朕」一般淨係可以做皇帝嘅自稱。例如東漢末年，群雄爭霸，割據嘅局面出現，曹操係魏王，就算實際攞住軍政大權，都淨係可以自稱「孤」或者「本王」，皇帝劉協先可以自稱「朕」。

受到中國文化嘅影響，漢字文化圈嘅其他國家，包括日本、朝鮮、越南嘅君主都用「朕」呢個稱呼。「朕」日文讀「」（），韓文讀「」（），越南文讀「」。

## 註

## 參考


## 睇埋
*予一人
*孤
*不谷
*寡人
阿拉

**阿拉**（，），又譯**真主**，喺阿拉伯文入面解做神，通常係伊斯蘭教徒用嚟稱呼伊斯蘭教入面唯一嘅神。
卵

**卵**，又叫**卵子**或者**卵細胞**，係動物乸嘅生殖細胞，當同精蟲結合之後，就會變做膥或者胚胎，形成咗一個新嘅生命。
## 睇埋
*卵巢
*蛋
2011年亞足協亞洲盃

**2011年亞洲足球協會亞洲盃**，係第15屆嘅亞足協亞洲盃，2011年1月7號到1月29號喺卡塔爾搞，決賽最後由日本足球代表隊用1:0贏咗澳洲足球代表隊捧盃。
千年蟲

**千年蟲**，程式出錯一種，電腦程式因為當初慳位，搞錯2000年後日期，後果可以非常嚴重。蟲翻自英文個bug字，原指有隻蛾飛入電腦而計錯數，及後泛指程式出錯。千年蟲就為Millennium bug嘅對譯。亦有**二千年問題**個叫法。

早期電腦記憶體同磁帶磁碟，都好鬼貴，為咗慳位，只係用兩個數字位記年份，譬如1999年係「99」，咁2000年就會變咗做「00」或者「100」，有機會搞錯係1900年或者19100年，分分鐘令到程式行唔到，或者計到錯晒。喺該年之前，各家都趕住檢查同修正千年蟲。

而千年蟲會影響到政府機關、水電提供，醫療設施、通信、交通、軍事等重要機構嘅運作，千年蟲俾人哋關注同解決之後冇大規模發生。

## 原因
呢個問題最先喺1960年被發現，因為電腦喺1946年發明兼喺1950年代開始喺美國部份行業應用。嗰時電腦啲儲存介質要好多錢先至買到，啲企業為咗慳成本而用咗㞘窿卡。而程序員格麗絲·梅莉·賀伯喺馬克一號入面設計咗用六位制嘅方式（YY/MM/DD）嘅方式嚟傳播，重俾COBOL喺1963年標準化咗。後嚟因為電腦技術發展得好快，儲存器嘅價錢降低咗好多，而六位制嘅方式一直成為咗歷史遺留問題。結果喺1990年年代尾陸續發現咗喺2000年時，日曆出現「掉頭返到1900年」嘅錯誤。嗰時由於全球各地啲政府同企業都用緊嵌入式系統，所以引起咗佢哋關注2000年時，電腦會唔會出現大規模故障。

實際上，踏入2000年1月1號之後，因為有好多電腦都換咗新系統，除咗一小部份系統出現報錯之外，其它行業啲日曆都未出過「掉頭返到1900年」嘅問題。

## 睇埋
*千年蟲騙案

類:年問題
心臟驟停

**心臟驟停**係指心臟突然停咗正常收縮，繼而令循環系統入面嘅血停咗流動，原因可能係心肌梗塞，又或者由其他情況引起。如果唔盡快救返病人，病人好快會因為腦缺氧而死，呢稱死法就叫**猝死**。
蛋白

**蛋白**係指蛋（通常係雞蛋）入面嘅半透明液體，熱咗會變白色固體。如果高速咁攪蛋白，就可以發起做白色嘅蛋白泡。

## 睇埋
*蛋黃
砂糖

**砂糖**係糖一種，經過精煉同漂白，整到好似沙粒咁細，因為通常係白色，所以又叫**白砂糖**或者**白糖**。整甜品同沖嘢飲好多時都會用得到。

## 睇埋
*方糖
*片糖
*糖霜
*白糖糕
糖霜

**糖霜**，又叫**糖粉**，係好似粉末咁細嘅糖粒，鋪落甜品度就好似結咗層霜喺度咁樣，亦都可以用嚟整某啲蛋糕上面嘅糖衣。
## 睇埋
*砂糖
窒息

**窒息**，俗名**唞唔到氣**，係指因為唞氣唔正常而導致身體缺氧嘅情況，可能會對腦構成損害，變植物人，甚至死。常見窒息原因係氣管塞住咗，譬如嘢食哽住喉嚨、浸親、畀人鍊住條頸、吊頸，亦可以係吸入一氧化碳或其他毒氣、睏覺窒息、濫藥等等。
浸親

**浸親**，書面叫**遇溺**，係因為有水入肺搞到唞唔到氣嘅情況，多數發生喺游水、沉船或者潛水嘅時候。如果唔盡快救返，就會**浸死**。
蘇聯紅軍

**蘇聯紅軍**係1917年到1946年期間蘇聯嘅陸軍同空軍，之後同蘇聯紅海軍合併做蘇聯武裝力量，直到蘇聯解體，但習慣上仍然會叫佢做蘇聯紅軍。
## 歷史
### 中蘇戰爭
喺中東路事件、蘇聯入侵新疆同埋1937年新疆伊斯蘭武裝叛亂嗰陣，中華民國政府同新疆地方軍閥政府組織咗軍隊嚟到反抗蘇聯嘅入侵，但係最終紅軍贏咗，而蘇聯蘇聯都喺新疆度建立咗親蘇政權。
## 睇埋
*紅軍
火山湖

**火山湖**係指火山爆發之後，喺火山口嘅凹位積水形成嘅湖，而隕石坑積水亦都可以做到類似火山湖嘅地貌。
阿富汗伊斯蘭酋長國

**阿富汗伊斯蘭酋長國**，通稱**塔利班政權**或者**神學士政權**，係一個政教合一嘅國家，1996年到2001年同2021年開始統治咗阿富汗。塔利班政權奉行伊斯蘭教教義，響統治期間，阿富汗成為咗文盲率最高嘅國家之一。

## 參考

類:塔利班
寵愛wakaka

《**寵愛wakaka**》（）係香港無綫電視製作嘅寵物資訊節目，由薛家燕、林盛斌同呂慧儀主持，由2013年7月13號到9月21號，響翡翠台、高清翡翠台逢禮拜六20:00-21:00播。

## 內容

## 出面連結
*無綫電視節目網頁 - 寵愛wakaka
阮文追

**阮文追**（，）係越南一個刺客，因為試圖趁當時嘅美國國防部長羅拔·麥克納馬拉同新任美國駐越南大使小亨利·卡伯特·洛奇響1963年5月訪問南越嘅時候暗殺佢哋而俾人拉咗，之後處死。

## 處決
阮文追俾人處死嘅時候年僅24歲。因為有個委內瑞拉嘅革命組織綁架咗美國空軍中校，用人質嚟威脅美國唔處死阮文追，佢曾經獲得緩刑，但係之後人質被救出，阮文追都被處死。

阮文追係第一個俾人公開處決嘅越共成員，佢嘅行刑過程都俾人影低。阮文追臨死前都響度反抗，同攝影記者講：「你係記者，你一定要知到底發生咗乜事。美國人侵犯我哋國家，用飛機同炸彈殺我哋嘅人民……我無違背我嘅同胞嘅意願，我嘅行動係針對美國人。」當牧師想請求神赦免佢嘅罪嗰陣，佢拒絕咗：「我無犯罪，有罪嘅係美國人。」佢又唔肯戴眼罩，堅持要「睇住母國大地」。

佢嘅遺言係：「越南萬歲！」

## 影響
阮文追死後俾北越尊為烈士。1965年10月15號，北越發行嘅新郵票擺嘅就係阮文追嘅肖像。佢成為北越嘅民族英雄，個名俾人用嚟命名大學同獎項。家陣大多數越南城市都有一條以阮文追為名嘅街道，而胡志明市嗰條當年阮文追暗殺麥克納馬拉嘅街就命名為「阮文追大道」。響峴港都有一座跨越漢江嘅大橋以佢為名。

越南以外都有國家紀念阮文追，其中以社會主義島國古巴紀念最多。關塔那摩有一座公共體育場以阮文追為名；響首都哈瓦那嘅阮文追公園裡面更加有佢嘅銅像，亦都有學校同醫院以佢命名。西方世界都有人紀念佢，例如反戰影星珍·芳達就將佢同第二任丈夫湯姆·海登個仔改名做**特洛伊**·加利帝（**Troy** Garity）。

## 參考

## 出面網頁
釣魚台列嶼

，北京政府叫做**釣魚島及其附屬島嶼**，日本名**尖閣諸島**，琉球文就叫佢做「**[[釣魚台|魚國]][[黃尾嶼|久場]]島**」，係東海群島，喺台灣東北140公里、琉球石垣西北170公里，依家由日本政府實際控制住，但中華民國同中華人民共和國政府都認為佢係附屬台灣嘅島，主權應該歸中國。列嶼中包括釣魚台、黃尾嶼、赤尾嶼、南小島、北小島同埋周圍嘅一啲岩礁，都位於中國大陸同台灣本島所處嘅大陸架邊緣，總陸地面積大概係6.1636-7平方公里，主島釣魚台面積喺3.82-4.38平方公里之間起落（潮差變化），高363米。

釣魚台列嶼啲泥唔係幾厚、風浪比較大，得主島釣魚台上有淡水溪流。1896年去到1940年期間曾經有日本人喺島上面開海產加工廠，1909年最多人嗰陣有成248個人住喺島上面，但1945年之後啲人走曬，家下全部都係無人島。1955年開始，美國政府向琉球政府同埋古賀善次簽咗份租約，每年俾2500萬日圓借黃尾嶼、赤尾嶼嚟做美國海空軍訓練演習場地。1970年7月，琉球政府喺各個島都棟咗塊警告牌，警告啲人無攞批准嘅話唔准上岸。

## 名

官方文件中，呢個群島喺台灣叫做「釣魚臺列嶼」；中國大陸啲官方新聞稿就叫做「釣魚島及其附屬島嶼」；民間同傳媒中，「釣魚台」以及「釣魚台群島」都可泛指成笪列嶼。「釣魚台」可以僅指主島，有時亦可指成個群島。佢個主島「釣魚島」喺日本就叫做「魚釣島」。

釣魚嶼曾經喺明朝著作《順風相送》、《使琉球錄》出現。喺《使琉球錄》入面，陳侃提及過嗰陣同佢一齊坐船嘅閩人（福建人）船員唔識點揸船去琉球，搞到佢好擔心，於是陳侃喺福州問琉球國進貢船使者條路點行，琉球國之後又派咗三十個琉球船員代班福建人揸船去琉球，而途中陳侃就曾經喺呢段路上紀錄低「釣魚嶼」呢個名。

1845年，英國海軍調查呢啲島，軍艦三寶壟（Samarang）艦長愛德華·卑路乍（Edward Belcher）頭一次採用「」（「尖頂群島」嘅意思）形容頂峰呈敎堂尖頂狀嘅南小島同北小島，之後日本海軍响19世紀早期紀錄叫主島做「」，赤尾嶼就叫做「」等，同英軍之前用嘅名一樣。

1900年，日本博物學家黑岩恒將「Pinnacle Islands」譯成日文，並攞來命名南小島同北小島以及周邊的小岩礁，就叫「尖頭諸嶼」。再將釣魚嶼、黄尾嶼同「尖頭諸嶼」合埋一齊叫做「尖閣列島」。佢嘅調查報告「尖閣列島探險記事」入面，無寫到「赤尾嶼」。後尾日本政府將赤尾嶼計埋入「尖閣列島」入面，之後再慢慢改叫做「尖閣諸島」。

喺國際社會，中文名通常翻譯成、、、、、、，或閩南話「釣魚島」白話字形式。

## 參考
珍寶島

**珍寶島**係烏蘇里江一島，晌中國黑龍江省虎林縣，蘇聯政府曾經宣稱有嗰度主權，曾經晌1969年3月同中華人民共和國政府爆發武裝衝突，史稱「珍寶島事件」。
黑瞎子島

，俄佬叫**大烏蘇里島**，係黑龍江同烏蘇里江交界一島，本來係由中國管，1929年由蘇聯引發中東路事件後畀佢霸咗，到2001年中華人民共和國政府正式放棄向俄羅斯政府攞返成個島嘅要求，東面三分之二讓咗俄羅斯，中華人民共和國只攞返西面三分之一。
鼓浪嶼

**鼓浪嶼**（嶼讀罪，；閩南白話字：Kó͘-lōng-sū）係福建廈門一個島仔，得1.77平方公里大。响中國史上，鼓浪嶼係大清除咗上海之外，另一個畀外國用嘅公共租界。喺2017年7月8號獲聯合國教科文組織通過成為世界文化遺產。

香港演員吳孟達喺度出世。

## 註
CAMEL評級制度

**CAMEL評級制度**係一套國際公認嘅制度，源於美國，用嚟評估銀行嘅資本充足程度（**C**apital adequacy）、資產質素（**A**sset quality）、管理（**M**anagement）、盈利（**E**arnings）同埋流動資金（**L**iquidity）。CAMEL評級制度嘅主要目的係幫監管當局識別弱啲嘅機構，以便加強對嗰啲機構嘅監管同埋關注。綜合評級分為1至5級，數字越大，機構所要嘅監管程度越高。

## 參考資料
* CAMEL評級制度
打擊清洗黑錢財務行動特別組織

**打擊清洗黑錢財務行動特別組織**（，）係一個跨政府組織，喺1989年成立，成立目的係制定同埋促進各國同埋國際有關打擊洗黑錢同埋恐怖份子籌資活動嘅政策。呢個組織公佈咗40項打擊洗黑錢嘅建議，同埋9項打擊恐怖份子籌資活動嘅特別建議。直至2005年9月底，呢個組織嘅成員包括全球31個主要金融中心同埋兩個區域組織嘅代表。

## 攷
* FATF-GAFI.ORG - Financial Action Task Force (FATF)  
* 打擊清洗黑錢財務行動特別組織
恐怖份子籌資活動

**恐怖份子籌資活動**係指進行某尐交易所涉及嘅資金係由恐怖份子擁有，或者用過或者打算用嚟搞恐怖活動。恐怖份子籌資活動同洗黑錢唔同，後者著眼於處理犯罪得益。

## 攷
* 恐怖分子籌資活動
證聖

**證聖**係武周則天皇帝嘅年號。

## 大事
*證聖元年正月初一辛巳（694年11月23日），改元。
*證聖元年九月初九甲寅（695年10月22日），改元天冊萬歲。

## 出世

## 瓜柴

## 紀年

## 註

## 參考


## 睇埋
*武則天
*同埋一齊喺度嘅其他政權年號
LHC@home

**LHC@home**係其中一個基於伯克利開放式網絡計算平台嘅分佈式計算項目，用來模擬設計大型強子對撞機。
## 連出去
*LHC@home 官方頭版
法式洋蔥湯

**法式洋蔥湯**（法文：**Soupe à l'oignon**）一種法國起源嘅湯，材料有洋蔥、牛油、麵包粒同牛肉湯底。
白雲山

**白雲山**可以係：
*山名
**白雲山 (廣州)，喺廣東廣州。
**白雲山 (嵩縣)，喺河南洛陽嵩縣，係國家森林公園。
**白雲山 (佳縣)，喺陝西榆林佳縣。
**白雲山 (梧州)，喺廣西梧州萬秀區。
**白雲山 (資中)，喺四川內江資中。
**白雲山 (福安)，喺福建福安，係世界地質公園。
**白雲山 (高雄)，喺臺灣高雄縣，係臺灣小百嶽之一。
**白雲山 (衢州)，喺浙江衢州柯城區石梁鎮
*公司
**廣州白雲山製藥股份有限公司，簡稱**白雲山製藥廠**，中國上市公司，總部喺廣州，係家藥企，同時有廣州白雲山製藥總廠、廣州白雲山和記黃埔中藥有限公司。
李瀚灝

**李瀚灝**（**Li Hon Ho**，）係香港足球員，司職守門員，家下效力香港超級聯賽球隊和富大埔。

## 曾效力球會

## 出面網頁
* 

類:飛馬球員
類:東方球員
上等兵

**上等兵**（），簡稱**上兵**，係軍人嘅職銜。佢喺部隊入面通常都係服役年資最耐嘅士兵，係士兵階級嘅最高等級。

喺中華民國國軍軍銜制度入面，一等兵服役夠一年可以升做上等兵；而且因為義務役服役期限嘅縮短，現行部隊入面嘅上等兵都係志願役。喺中國人民解放軍軍銜制度入面，以上等兵畀嘅義務兵役制下第二年士兵做軍銜嘅第一年嘅士兵係列兵。
大滿貫

**大滿貫**可以解：
*網球大滿貫，即係澳洲網球公開賽、法國網球公開賽、溫布頓網球錦標賽同美國網球公開賽
*哥爾夫球大滿貫，即係美國名人賽、美國哥爾夫球公開賽、英國公開賽同PGA錦標賽
*大滿貫快餐店，香港舊時嘅連鎖快餐店
鐵血將軍巴頓

《**鐵血將軍巴頓**》（***Patton***）係1970年一齣美國電影，由Franklin Schaffner執導，片長170分鐘，以第二次世界大戰坦克部隊將領巴頓嘅經歷為藍本。齣電影喺1971年嘅奧斯卡金像獎榮獲包括「最佳影片」在內嘅幾項殊榮。
上朝

**上朝**，或者叫做**升朝**，係東亞古代宮廷政治嘅一個重要部分。官員一排排咁入朝廷彙報問題、講建言，而皇帝就喺度答。上朝又分咗做早朝、午朝同晚朝，分別喺朝頭早、中午同晏晝，係國家大事最重要嘅決策時間。

明英宗朱祁鎮好細個就繼位，嗰陣輔臣三楊決定「早朝」淨係理八事，跟住變做體制；早朝淨係要威要面，嘥晒重臣辦公嘅時間，佢嘅作用就淨係昭示君主權威同證明有啲大臣受天子恩寵又或證明邊個邊個係型式上嘅宰相咁。

而君主勤唔勤政又唔可以用上朝認唔認真做標準，上朝認真嘅君主有可能都係昏君。
何嘉裕

**何嘉裕**（，，），2012年曾改名叫**林凱儀**，前無綫電視及香港電視網絡藝員，在無綫主力主持翡翠台兒童節目《放學ICU》，Kaya亦係2007年TVB 40週年台慶幸運40藝員成員之一。

2011年12月，Kaya離開無綫電視，去韓國首爾讀書，為期半年，7月初畢業返港。

2012年8月，轉投香港電視網絡（城市電訊）。

2014年7月，同香港電視網絡合約完咗之後，再去韓國繼續讀書完成大學夢，12月底畢業返港。

## 演出作品
### 電視劇
#### [[無綫電視]]
##### 2005年
*蔥蔥闖地球 飾 Susanne
*奇幻潮

##### 2007年
*同事三分親 飾 Apple（第201集）

##### 2008年
*神探阿Tom 飾 嘉嘉
*師奶股神 飾 Amy
*法證先鋒II 飾 方玉清

##### 2009年
*絕代商驕 飾 售貨員

##### 2011年
*依家有喜 飾 女售貨員

#### [[香港電視網絡]]
##### 2012年
*警界線 飾 Rachel診所護士

##### 2013年
*導火新聞線 飾 C99新聞台記者
*我阿媽係黑玫瑰 飾 戴氏律師樓職員Bonnie

### 節目主持（[[無綫電視]]）
#### 2005年
*《放學ICU》

#### 2006年
*《激優一族》（2006-2008）

#### 2008年
*《智激校園》飾細路節目主持版參賽者
*《問問Master Joe》飾AI VI

### 其他演出（[[無綫電視]]）
*2004年：《DaDaDeDe精靈樂園》
*2005-2008年：《兒歌金曲頒獎典禮》
*2005-2007年：《萬千星輝賀台慶》

### 節目演出（[[無綫收費電視]]）
*2006：無綫兒童台《Q仔Q女生日會》
*2009：無綫生活台《星級廚房》

### 兒歌作品
*2008：一於繼續笑（放學ICU主持合唱）

### 兒歌MV演出
*2008：童話之夢「卡通片俏皮劍俠小紅帽主題曲」　主唱：HotCha（同杜大偉、陳佩思、王少萍、蕭徽勇、許啟明、許穎童、劉雋賢、陳靖琳、鄭可琳演出）
*2008：有我亦有你「卡通片我們這一家主題曲」　主唱：商天娥（同蓋世寶、陳佩思、蕭徽勇、劉雋賢、陳靖琳、郭爾妮演出）

### 配音
*2010：葱葱《放學ICU》

### 獎項
2008兒歌金曲頒獎禮第九首十大兒歌金曲 - 一於繼續笑 主唱：放學ICU主持

## 出面網頁
*香港電視 HKTV 林凱儀
香港過海隧巴678線

**香港過海隧巴678線**係香港一條過海隧道巴士線，由九巴同城巴聯合經營，來往上水同埋銅鑼灣（東院道），經大老山隧道、東區海底隧道同英皇道。

佢另有特別日子路線**R678線**，同樣由九巴及城巴聯合經營，由上水去銅鑼灣（維多利亞公園），淨係喺渣打馬拉松當日凌晨服務。

## 簡介
呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣（東院道），係北區首次開辦由城巴提供服務嘅專營巴士線。

### 歷史
*2013年11月25號：投入服務，來往上水同埋銅鑼灣（東院道）。
*2015年3月2號：加強服務，下午繁忙時段班次增至6班。
*2015年11月16號：加強服務，上午繁忙時段班次增至6班。
*2017年8月28號：加強服務，上下午繁忙時段班次各增至8班。
*2017年9月23號：新增由蓬瀛仙館去上水嘅分段收費。
*2019年2月17號：R678開辦。

## 服務時間及班次
;由上水開出
*星期一至五：06:15-06:45 每15分鐘一班，06:45-07:35 每10分鐘一班

;由銅鑼灣（東院道）開出
*星期一至五：17:25-17:55 每10分鐘一班，17:55-18:40 每15分鐘一班，19:00

星期六、日及公眾假期暫停服務

## 行車路線
**上水開**經：龍運街、新運路、雞嶺迴旋處、掃管埔路、百和路、華明路、雷鳴路、華明邨巴士總站、雷鳴路、偉明街、百和路、一鳴路、百和路、粉嶺公路、吐露港公路、大老山公路、大老山隧道、觀塘繞道、鯉魚門道、東區海底隧道、東區走廊、太康街、鯉景道、太安街、筲箕灣道、英皇道、康山道、英皇道、高士威道、禮頓道、加路連山道同埋東院道。

**銅鑼灣（東院道）開**經：東院道、銅鑼灣道、摩頓臺、高士威道、英皇道、筲箕灣道、太康街、東區走廊、東區海底隧道、鯉魚門道、觀塘繞道、大老山隧道、大老山公路、吐露港公路、粉嶺公路、百和路、雞嶺迴旋處、掃管埔路同埋新運路。

### 車站一覽

## 使用車輛
本線九巴使用1輛富豪B9TL（AVBWU）及 2架亞歷山大丹尼士Enviro 500 MMC(ATENU)。均屬荔枝角車廠。 不時出現Enviro 500 MMC (ATENU、E6X) 。

|V6B146 | WT5814

## 客量
本線係北區第一條來往港島東區嘅專營過海巴士路線，同需要多次轉乘嘅鐵路相比本線定線直接，可以由北區直接前往太古坊一帶嘅港島東商業區，因此開辦以來客量都好高，好多班次都成日頂閘，朝早嘅班次一般喺「華心邨」分站後就已經滿座。此路線爆滿情況喺之後幾年獲三度加密班次，先紓緩到部分班次只係坐滿所有座位嘅水平。

## 參考

## 出面網頁
* 九巴官方網站678線路線資料
* 城巴官方網站678線路線資料（PDF乳豬紙版）
蘇可

**蘇可**（），中央戲劇學院表演系老師，演員。
## 參演作品
### 電視劇
*1986年《紅樓夢》，飾王熙鳳書僮彩明；
*1987年《庄妃軼事》，飾康熙；
*1989年《蘇東坡》，飾蘇東坡個仔；
*1991年《三國演義》，飾青年漢獻帝；
*1998年《白班》，飾賀紫垣；
*1999年《古城童話》，飾路鑒陽；
*2000年《霍元甲》， 飾鄭野風；
*2004年《最後診斷》，飾沈知魚；
*2005年《天下一碗》，飾程華強；
*2010年
**《我的非常閨蜜》，飾白宏；
**《大漢口》，飾陸修文；
*2011年《女人的天空》，飾成偉；
*2013年《鮮花盛開的村莊》，飾姚一扇；
*2024年《墨雨云间》，飾姜元柏；
### 電影
*2001年《冬日細雨》，飾吳鳴；
*2002年《玫瑰黑客》，飾遲小群；
*2008年《從頭再來》，飾鄧江濤。

## 出面網頁
* 
* 苏可 (豆瓣)
*
Euromaidan

{{Infobox civil conflict
| title = Euromaidan
| partof = 
| image = 
| caption = 喺示威期間，有唔少人都有揸歐盟旗
| date = 2013年11月21號 – 2014年2月22號 ()
| place = ，特別係基輔獨立廣場

| causes = 

| goals = 

| methods = 公民抗命，包括示威同埋佔領政府大樓 

| result = 

| side1 =  **反政府示威者：**
*  
*  
* 其他示威者

| side2 = 
**親政府組織：**
* 親政府示威者
* 唔同嘅武裝組織
* 烏克蘭地區黨
*  (聲稱)

| leadfigures1 = 波羅申科
| leadfigures2 = 亞努科維奇

| howmany1 = 
**基輔：**40-80萬示威者
**全國：**5萬 (利維夫)2萬 (切爾卡瑟)1萬+ (特諾表)

| howmany2 = **基輔警察：**
4,000 警察1,000 軍隊
3,000–4,000 其他武裝組織

**親政府示威：**2-6萬 (基輔)4萬 (夏爾奇夫)1.5萬 (頓涅茨克)1萬 (辛菲洛普)
2,500 (塞凡堡)

| casualties1 = 

| casualties2 = 
}}

**Euromaidan**（；中文又譯**廣場起義**）係烏克蘭親歐洲派響基輔展開嘅反政府示威，2013年11月21號至2014年2月23號進行，起因係烏克蘭總統亞努科維奇中止同歐盟簽署政治同自由貿易協議，強化同俄羅斯嘅關係。抗議群眾要求同歐盟簽署協議、亞努科維奇下台、提前舉行大選。

## 歷史
2013年11月21號，當時嘅烏克蘭總統亞努科維奇突然改口，原本同意咗會同歐盟簽一份聯合協議，但係變咗係同由俄羅斯帶嘅歐亞經濟聯盟簽協議。當時烏克蘭嘅議會已經大比數通過咗同歐盟嘅協議，但係俄羅斯向總統施壓去拒絕。因為呢個決定，所以好多親歐盟嘅示威者都上街，要求亞努科維奇簽返份協議。當佢拒絕咗呢個要求之後，啲示威者就索性要求佢落台。

對唔少人嚟講，俄羅斯對烏克蘭政府嘅影響，其實都同時反映咗政府入面嘅貪污問題，搞到啲官員淨係挂住攞俄羅斯泵嘅錢。 專係研究貪污嘅透明國際更加叫亞努科維奇做典型嘅貪污例子。

喺示威對抗期間，基輔獨立廣場成為咗示威嘅重地，有數以千計嘅示威者喺嗰度搭咗營，甚至包括埋廚房同埋救傷站。除此之外，示威者亦組成咗“自衛隊”嚟對抗警察嘅攻擊，有哂制服、頭盔、盾牌、同棍等等。佢哋由12月中開始同警察嘅衝突惡化，其中響2014年1月，爆發咗一次嚴重嘅流血衝突，造成幾百人傷。呢個情況一直持續到2月18-20號嘅頂峰。喺總共呢大概2個月嘅衝突期間，有預計過百位示威者死咗。

喺2月21號，亞努科維奇同議會入面嘅反對派簽咗協議，同意成立過渡政府，同時提早選舉。亞努科維奇同其他親俄官員喺嗰晚走咗去俄羅斯，而議會亦喺之後嗰日踢走咗佢嘅總統職位，成立咗臨時政府。喺幾個月之後，政府舉行咗第6屆烏克蘭總統選舉，波羅申科正式當選做新總統。

喺俄羅斯方面，普京經過 Euromaidan 嘅事之後，嘗試留住佢對烏克蘭嘅勢力範圍，所以引起克里米亞危機同埋俄烏戰爭去爆發。

## 註

## 參考

類:烏克蘭史
類:遊行
類:2013年
類:2014年
冰球

**冰球**，又叫做**冰上曲棍球**或者**冰棍球**，係一項喺冰上進行嘅團體運動，溜冰者以將冰球打入對手個龍門為得分目的。

冰球主要盛行於北美洲北部（加拿大同埋美國北部）同埋歐洲部分地區（俄羅斯、芬蘭、瑞典、捷克同埋斯洛伐克），亦係冬季奧林匹克運動會比賽項目之一。目前水準最高嘅職業冰球聯賽包括北美洲嘅國家冰球聯賽同歐洲嘅大陸冰球聯賽。

## 睇埋
*俄式冰球
*旱地冰球
*曲棍球
*草地曲棍球
伊麪

**伊麪**，又叫**伊府麪**，係種中式油炸雞蛋麪，同即食麪有幾分似。最多人傳嘅伊麪起源，係由大清乾隆年間揚州知府伊秉綬個家廚發明，話佢唔小心將雞蛋麪放落滾油度，惟有用上湯煨返佢，結果人客大讚好食，咁就流傳咗落嚟。

## 食法
*乾燒伊麪
*龍蝦伊麪
*蟹肉伊麪
2013年度勁歌金曲得獎名單

**2013年度[[勁歌金曲頒獎典禮]]**喺2014年1月19號晚上8點喺將軍澳電視廣播城一號錄影廠舉行，由鄭裕玲、鄭丹瑞、崔建邦擔任大會司儀。

呢個年度頒獎典禮出現重大改革，除咗個名由《十大勁歌金曲頒獎典禮》改為《勁歌金曲頒獎典禮》之外，「勁歌金曲獎」由以往10首增加至20首，「最受歡迎新人獎」唔再分金銀銅頒發，所有獎項由民意一人一票選出。

## 勁歌金曲獎

; 其他資料

## 最受歡迎電視劇歌曲獎
***續集  - [[容祖兒]]**

## 最受歡迎新人獎（排名不分先後）
*  許靖韻
** 上榜歌曲：**下個他**、Ring Ring
*  J.Arie
** 上榜歌曲：第一志願、**我就是主角**
*  沈震軒
** 上榜歌曲：講多變真

## 最受歡迎女歌星
***[[容祖兒]]**

## 最受歡迎男歌星
***[[林峯]]**

## 勁歌金曲金獎
***天窗 - [[容祖兒]]**

## 出面網頁
*《2013年度勁歌金曲頒獎典禮》官方網站
切繩

《**切繩**》（），又嗌《**怪物食糖**》，係俄羅斯ZeptoLab公司開發嘅一款益智遊戲，響2010年由Chillingo公司發行。

## 玩法
響遊戲入面，玩家要剪斷條繩，等粒糖可以入去怪物嘅嘴。如果粒糖入去怪物嘅嘴，呢關就搞掂。

## 評價
去到2012年9月，Metacritic評定《切繩》有93分（滿分100分），評級係「普遍好評」。GameSpot認為呢個遊戲係一個迷人、具挑戰性、有趣嘅益智遊戲，但批評呢個遊戲有時會出現控制問題。

## 參考


類:益智遊戲
類:消除類遊戲

類:Windows遊戲
類:iOS遊戲
類:Android遊戲
類:BlackBerry遊戲
類:任天堂DS遊戲
類:Mac OS遊戲
類:任天堂3DS遊戲
類:Nook遊戲
類:Symbian遊戲
柑桔屬

**柑桔**（；學名：）係芸香科下面嘅一個屬。

植株嘅規律係有唔少生果，除金桔外大多數都可以生食。

## 屬下品種
*柑
*桔
*橙
*檸檬
*柚
*青檸
*西柚
*鹹柑桔
*佛手柑
*金桔
柑

**柑**係芸香科柑桔屬植物，亦都係種生果，橙色皮橙色肉，細過橙，皮好易剝開，肉纖維明顯比橙粗。
## 睇埋
*桔
桔

**桔**（；學名：**）係芸香科柑桔屬嘅常綠喬木仔或灌木，喺全球嘅熱帶、亞熱帶、部份温帶地區都搵到。

佢亦都係種生果。喺華人界，過農曆年時成日攞嚟做年花，有「新春大吉」噉解。

## 樣
植株高2m。細枝好軟熟，冇毛，通常有刺。葉深綠，長圓角披針形，長4～8cm。花單生或簇生，黃白，一般生喺葉杈；每年3～5月開花。果屬漿果，扁波形，直徑5～7cm，表皮同肉都係橙色，果皮薄兼易剝；每年6～9月結果，10～12月成熟。

## 用途
佢嘅果成日攞嚟做生果，表皮同果肉可以攞嚟做藥。尤其係佢嘅表皮，多數成日加工成陳皮。

## 文化

「桔」喺粵語裡邊同「吉利」嘅「吉」同音，因此喺粵港澳地區成為咗大受歡迎嘅賀年食品，啲人過年嗰陣成日都會食桔，用桔嚟象徵「如意吉祥、大吉大利、吉星高照」等嘅好意頭。

## 睇埋
*金桔
*柑
*橙

## 連出去
* 橘 Ju 藥用植物圖像數據庫 (香港浸會大學中醫藥學院) 
* 青皮 Qingpi 中藥材圖像數據庫 (香港浸會大學中醫藥學院)

類:柑桔屬
類:四季常綠植物
類:喬木
類:灌木
類:觀葉植物
類:花卉

類:藥用植物
天下無雙

**天下無雙**可以係：

*天下無雙 (2002年劇集)：2002年臺灣中國電視公司劇集。
*天下無雙 (2004年劇集)：2004年香港TVB劇集，中國廣東珠三角以外地區又嗌**吉祥如意**。
*天下無雙 (電影)：2002年香港電影
*天下無雙 (張靚穎嘅歌)：中國歌手張靚穎嘅歌
*天下無雙 (張學友嘅歌)：香港歌手張學友嘅歌，出自《活出生命Live演唱會》專輯。
*天下無雙 (陳奕迅嘅歌)：香港歌手陳奕迅嘅歌，出自《我的快樂時代》專輯。
*天下無雙之拼天下Online：前稱**天下無雙**，華義國際屬下嘅網遊。
*新天下無雙：黔馬網絡屬下嘅網遊。
夏洛來牛

**夏洛來牛**（）係一種發源自法國夏洛來省嘅家牛品種。呢隻牛係一種出名食用牛，佢全身白色，世界上好多國家都有引入。

夏洛來牛肌肉發達，肉質出眾，多紅肉，脂肪少。佢同安格斯牛、海福特牛嘅雜交品種更係高品質。公重到去1100千克（2,400磅），乸重量可以達900公斤（2,000磅）。

1940年代，夏洛來牛引入美國南部。1960年代引入美國北部。佢喺美國好受歡迎。

## 參攷
長衫

**長衫**，北方通常叫**旗袍**，係大清流傳落嚟嘅女人衫，民國初年得到改良而流行。

「長衫」原指男女裝，響1980年代後，港人逐漸跟隨海峽兩岸用「旗袍」指女裝。

而家長衫已經唔再係好流行，通常老一輩嘅女人出席隆重場合先至有機會着。但香港有幾間女仔學校都仍然維持用長衫做校服嘅傳統，而一啲比較高檔嘅酒樓嘅知客亦都會用長衫做制服。

## 裕華國貨
佐敦道裕華二樓。

## 參考
知客

**知客**，又叫**接待員**，係負責接待人客嘅職位，多數響食肆或者娛樂場所門口做嘢，安排人客入座。

「知客」呢個稱呼最初出現響寺廟入面，有僧人專門負責接待人客，佢個職位就叫「知客」。

## 睇埋
*公關
委任證

**委任證**（）係一種表明身份同埋職權嘅證明，主要由警察同埋其他執法人員（例如移民官員）戴住。會用到委任證嘅國家，包括英國同其他英聯邦國家，或者係其他有大英帝國歷史嘅地方。呢啲地方以外嘅國家，就會用類似嘅證明文件嚟表明身份，例如：警察身份證、警官證、或者任命冊（）等等。喺英國，除咗警察之外，軍情五處嘅官員亦都會戴住委任證。

## 睇埋
*隻揪sir

## 攷

類:證件
2014年澳洲網球公開賽

**2014年澳洲網球公開賽**係第102屆澳洲網球公開賽。同自1988年一樣喺澳洲墨爾本嘅Melbourne Park舉行，舉辦日期係2014年1月13號到1月26號。

## 賽事獎金
賽事獎金達3300萬澳元。

### 男女子單打
* 冠軍：A$2,650,000
* 亞軍：A$1,325,000
* 四強：A$540,000
* 八強：A$270,000
* 第四圈：A$135,000
* 第三圈：A$75,000
* 第二圈：A$50,000
* 第一圈：A$30,000
* 外圈賽第三圈：A$14,400
* 外圈賽第二圈：A$7,200
* 外圈賽第一圈：A$3,600

### 男女子雙打
* 冠軍：A$520,000
* 亞軍：A$260,000
* 四強：A$130,000
* 八強：A$65,000
* 十六強：A$36,000
* 卅二強：A$21,000
* 第一圈：A$13,500

### 混合雙打
* 冠軍：A$135,500
* 亞軍：A$67,750
* 四強：A$33,900
* 八強：A$15,500
* 十六強：A$7,800
* 第一圈：A$3,800

## 各項賽事
### 成年組
#### 男單
決賽：**[[史坦華連卡]]**　贏　拿度：6-3、6-2、3-6、6-3

#### 女單
決賽：**[[李娜]]**　贏　Dominika Cibulkova　7-6(3)、6-0

李娜成為第一位攞到澳洲網球公開賽單打冠軍嘅亞洲球手。

#### 男雙
決賽： **[[:en:Lukasz Kubot|Lukasz Kubot]]**／ **[[:en:Robert Lindstedt|Robert Lindstedt]]**　贏　Eric Butorac／Raven Klaasen　6-3、6-3

#### 女雙
決賽：**[[:en:Raven Klaasen|Raven Klaasen]]**／**[[:en:Roberta Vinci|Roberta Vinci]]**　贏　Ekaterina Makarova／Elena Vesnina　6-3、6-4

#### 混雙
決賽：**[[:en:Kristina Mladenovic|Kristina Mladenovic]]**／**[[:en:Daniel Nestor|Daniel Nestor]]**　贏　Sania Mirza／Horia Tecau  6-3、6-2

## 參考資料


## 拎
* Home - Australian Open Tennis Championships 2014 - The Grand Slam of Asia/Pacific - Official Site by IBM